Atufang Myanmar Rampi Dinhmun | Falam Online Media\nAtufang Myanmar Rampi Dinhmun\nFebruary 1, 2021 Ni Hnem Sung\t0 Comments\nKawlram ralkappi cun rampi thuneihnak ka lak tumlo a ti hnu a nihnihnak, February 1 zing ah rinlopin rampi thuneihnak cu a lak ta riar.\n2020 rampi hrilawknak i vote diklo a um a timi puhmawh in rampi thuneihnak a lak ih Myanmar ram president U Win Myint, rampi thuron Daw Aung San Suu Kyi le rampi huap NLD hruaitu pawl cu a kai thluh hai.\nRamsung online pehtlaihawknak tamsawn a phit ih Yangon Airport a phit tlun ah khuasung ziinpi ṭhenkhat phitin ralkap/palik pawl a kilter ṭhepṭhep.\nMyanmar military arrests civilian leaders, seizes control in coup, citing rejected vote fraud claims from last November's election:https://t.co/cpRIfJrLMz pic.twitter.com/8CNuzKBQTy\n— SpeedReads (@SpeedReads) February 1, 2021\nYangon ih BBC le CNN tv line pawl khal a phit thluh ih anmai network a simi MWD Digital TV Myanmar lawng ong theih dingin a tuah ih, cuih line lawngin rampi sungih thuthan a duh mi tlangaunak a nei.\nRalkap lam cun “2020 Myanmar rampi hrilawknak ah vote diklo million teelin a um. UEC lam in simfiahnak an nei tumlo. Rampi thuneihnak cu mipi duhhrilnak vekin cangsuak dingmi a si. Asinan 2020 hrilawknak ah diklonak tamzet a um ih a diklo zawngin fehpi a si ruangah mipi duhhrilnak dokalhphung in a feh. Mipi lam in rampi hruaitu an duhlonak langer cingin cozahpi in hmalaknak a nei tumlo ruangah ramsung remdaihnak um dingin thuneihnak kan lakmi a si” tiah an tarlang.\nToday: "An assault on democracy" – a UN special rapporteur gives us his view of the Myanmar coup; how can football stamp out racism against players on social media; and what Covid means for the British summer. With @MishalHusain and @JustinonWeb #R4Todayhttps://t.co/U9VJJvvrKI\n— BBC Radio 4 Today (@BBCr4today) February 1, 2021\nRalkap in rampi President a kilkhawi ruangah VP 1 U Myint Swe cu lailak President ah khaiso a si lawk nan U Myint Swe cun 2008 daanhrampi khihhmuh in rampi thuneihnak cu ralkap kut ah a pek sal mi a si.\nRalkap in Myanmar rampi thuneihnak a lak mi thuthawn pehpar in Leitlun huap ram tamzetin nasaten an sawisel a si.\nRalkap lam cun 2008 Daan hrampi khihhmuh in kum 1 sung rampi kan kilkhawi lawk ding tiah thu an suah ih 2020 rampi hrilawknak result an pom theilo thu le a thar in hrilawknak tuah an tum sal thu an tarlang a si.\n← Pu Trump a dodal ruangah Sungkhat Unau I Hnon a tuar\nPu Lal Thawm Thang telin Sagaing ramṭhen Minister 3 cu thlah zalen sal an si →\nKum 5 mi khalin Thla 20 sungah Phun 10 an ong thei thlang\nSAC ralkap in HIV mina tuamhlawmnak Center luhhnawh\nMay 2, 2021 Ni Hnem Sung 0\nAccept NUG ၊ Reject Military FB profile frame hmangtu pawl ih hmin cazin lak an tum\nAugust 11, 2021 Ni Hnem Sung 0


Bank A Suam Tum Ih A Kut Ngan A Sia Tuk Ruangah A Hlawhsam – Meifar\nKut ngan sia tuk cu thilsual an tuah ding khalah an hlawhsam ṭheu. England pacang kum 67 mi Alan Slattery in bank suam a tum ih a kut ngan a sia tuk ruangah a hlawhsam.\nA bank suam tumdan cu a danglam zet, midang tuahmawh a duh lo ruangah bank sungah ava lut ih sumpai kiltu hnenah cahnah a pe.\nKiangkap ah minung an tamtuk ruangah zianghman a ṭongsuak lo ih cahnah lawng a pe, cahnah ahcun “Nan screen pawl khalin ka thil kengmi hi an kham thei lo ding. 10s le 20s pawl in pe uh, midang customers pawl khi ruat phah uh” tin a ngan.\nA rel tummi cu ‘Meithal ka kengih in kham thei lo ding, nan sumpai pawl in pe lohli uh. Midang mikhual pawl khi tuahmawh nan duh lo asilen daiten um uh” ti a si.\nNationwide Building Society ih sumpai kiltu in a nganca cu a siar thiam lo ruangah suam an tong ti khal an theiaw lo, Alan Slattery khal a mangbang tuk ih kut lawngin a suaksal. Cumi hnuah London Road, St Leonards ah a lut ih cahnah cu ava pe.\nCutawk ih sumpai kiltu in arak theithiam ih a ṭih tuk ruangah £2,400 zat arak pe. A tlan hnuah palik pawl a ko lohli ih CCTV ihsin an zingzo nan an kai ngah lo. NatWest bank ah a lutsal ih a cahnah cu a pe lala.\nAsinan cutawk ih hnaṭuantu pawlin an rak ṭih lo ih kut lawngin a tlansuak. Hnaṭuantu pawlin palik pawl an ko lohli ih lamzin ah an kai ngah. Palik pawlin bank suam thubuai an orhter ih kum 6 sung thawngtla dingin a thu an ṭhencat.\nRul In Minung A Cuk, Minung In A Keu Ve. Rul A Thi


Catbang loih vancungram hawlnak July 26, 2020 | Radio Veritas Asia\nCatbang loih vancungram hawlnak July 26, 2020\nCatbang loih vancungram hawlnak\nPope cu Angelus thlacamnak hmun ihsin, lo ih thuh mi tahthimnak le a mang khung zet mi hlawnthil tahthim nak pahnih ruat phah in "kanmah pawl cu vancungram thazang neih tawkin, cawl lobang lo in, a hawl tu sidingah kawh kan si" tiin a sim. Tahthim nak pahnih sungah "mankhung mi hlawnthil hawl tu pawl cu an duh bik mi thil ngah dingah an neih mi zaten an zuar. Himi tahthim nak pahnih thawn Jesuh Khrih cu Pathain uknak hawl nakah tel dingah in sawm. Athupibikih thuhla pakhat asimi "Pathian ram hrangah pum a pe aw tu pawl cu ziangtinkim a pe tu pawl an si" tiin a sim. Pope Francis ih a sim mi cu "dingfel sinsin nak" timi thu potcat thiamnak cu man nei zet mi hlawnthil hawl dingah leitlun hlawnthil ziangtinkim an taan san thei a si.\nPathian ih ram din nak cu "Pathian ih thluasuah lawng siloin minung ih phur ze ih cangvaih nak tul nak khal a tul" tiin a sim. Thazang neih tawp in cawl loih a hawl tu pawl Pope Francis in hitiin a sim "kan mah pawl cu Gospel Cathianghlim pawl ih thil um daan pom dingah sawm kan si. Cutilawngah kanmah pawl cu Pathian ih ram cu thatho zet ih a hawl tu pawl kan si ding" tiin tahthim nak pawl vekin a sim. Kan thil hawl nak ah in naum te ter tu " thilri hamtam nak, hawl duh nak, mah hrang lawng ruat nak" cutivekih leitlun thuhla pawl hnong in pek awk ding a si. Pope ih a sim nak ah"minung pawl cu a hman mi hlawnthil kan hawl lo ruangah nunram menmen le ning a um zet mi nunram lawng ah kan um. Ning a um zet mi nunramih khat lei lamah vancungram hawl nak cu nitin nunnak a thar in a rem ih a kau ih a nuam zet mi nunram ah in hruai. Pathian ih ram a hawl tu pawl cu ruah thiam nak a nei mi thinlung le zingzoi duhnak thinlung in anmah pawl cu Pathian khal siseh, inn hnen thawn duhdawt aw ding khal ah siseh lam zin thar ah a hruai. Thianhlim nak hrangih pumpek nak, Pope Francis in hitiin a sim "thuh mi hlawn thil le man a nei zet mi hlawnthil asimi Jesuh cu leipar ih lungawinak zaten thar thawh hramseh.\nNunnak ih san cu hawl hmuh nak ih lungawi nak, thianghlim mi nunram pek nak ah mai nunnak pek nak ih lungawi nak cu in thar thawh sak hram seh" tiin a sim. Pope Francis in "Bawinu Maria cu Jesuh Khrih thawng in Pathian pek mi duhdawt nak cu kan tongkam le kan tuah nak ah lang ter dingah vancungram ih hawl dingah kan mah pawl in bawm aw" tiin thlacam nak thawn thuthangtha sim nak cu a cawl.


Author: Mezibar Zulusho\nFalam peng sungah hrin tete, Falam peng sungsuak hrin asilo mi, hrindang a ummi pawl siseh, biaknak le ramkhelh thu ah ruahdan bang aw lopawlkom dangdang siseh senpi vangtlang thinlung hmunkhat ten pawlkom, pehtlaih awk le tundin sawmdawl awkdan kan nunpi ding a cu tuk zo.\nBagaimana tetamu dapat menulis ulasan? Ni-Iang le Cang Cel timi khal an ngai aw ve. It offers free internet access in all apartments dinfin free parking. Khuahlanah Sabekin khuang a cawi ih Vanzuang anzaten khuangcawi lam cu an ra zawh ciamco.\nSemua bilik adalah berhawa dingin dan mempunyai balkoni atau teres.\nThe farmhouse offers fresh home-grown fruits and vegetables, dairy products and meats. A falanu emthattu asi ruangah a hua tukih tu tiangin Ni-Iang timi ramsa cu thing parah um in ni lam hawi duh lo in a kualaw ngelngel lan ta.\nSumpai, dinign, leitlun thilah thansohnak cun zumnak, lungput thansohnak tel lo cun hlohnak lamzin asi. Cui an thah awk thu cu Zahau Khuangcawi hla ah hitin an ruan phah. Cuitikah a thla sungih a thluh mi Uihleihli cu a hung pawt vervo.\nKan society a hram in siatsuah, phawngsak mi vek kan si zo. The hotel was completely renovated in with finishing touches provided by one of the most famous Slovenian artists.\nLawyers’ Citizens United v. Dj wale babu cartoon in hindi. Himi lakah a pakhatnak lawng hi thupibik ah ret tahratin a dang pawl kan thlau thlak theh in a lang. There are 2 well-kept beaches just steps away.\nLeitlun miphun hmuahhmuah kan zoh asile miphun pitling pawlin an hrauitu, siangpahrang, president, hruaitu pawl hrangah sum le pai, nunnak thap in siseh a phunphun in anmah hruaitu dung dinbin thlun, an upat, sunlawihnak an pe, sumpai an pe! Ia menawarkan tab mandi panas, sauna, dan kawasan kecergasan, sementara WiFi percuma juga disediakan.\nArpi cu a fate pawl thawn in hnuai ah an riak. Midang mawhsiatnak in siatnak dang a thleng dingmi a kham lo lawng si loin kan telefa pawl lungput a siatsuah theh.\nCucun zan mengmi mipa hmuahhmuah an hnih san i an za an beng, an kuai an tum ciamco.\nEnjoy the luxury of comprehensive spa and medical facilities under one roof. It is easily savq from the main road. Bible in milai nun thurampi in zirhmi panga kan nunpi a cu tuk zo.\nKami telah menghantar semula pengesahan anda ke Sila maklum bahawa emel akan dihantar dalam 10 dingon. World History 7 by CrashCourse Download. WiFi percuma dan internet berwayar disediakan di semua bilik.\nCulai fangah tappawn vutdup sung i sin Artidahte kha a hungpuak i Sava i mit a hun peh ngah. It features a restaurant and a bar. Fur ruah cen laifang asiih ruahpi cu a sur thlurthlo rero.\nPuanpi sungih Kinglingin an rak keu ciamco lala i Sava cu um ngaihnak khal a thei nawn lo. An feh vivo i Sava umnak cu an va thleng.\nIa mempunyai pantai peribadi. Cutiih an zu innak ah an zu suah tu, Zurel cu Cepa Thiahhlei a si.\nKum sungah miphun dang pawlin kum rei an rak fehpimi thuanthu cu laimi pawlin kan thleng zo. It can be found in the immediate vicinity of all tourist sights and dining, shopping and business areas.\nNext story BRASSARD FUNDAMENTALS OF ALGORITHMICS PDF


N�ja vei�ih�si� � Bl�ndu n�nast tilb�i�.\nVi� skruppum nor�ur � Langadal a� sko�a n�ja vei�ih�si� vi� Bl�ndu. �etta er alg�r h�ll , 705 fm a� st�r� , 12 r�mg�� herbergi �ll me� s�r ba�herbergi. Tveir heitir pottar , gufuba� , st�r ver�nd , �etta er �a� besta sem �g hef s��. Til hamingju Vei�if�lag Bl�ndu og Svart�r fyrir a� byggja vei�ih�si� lang�r��a me� svo miklum mindarskap. H�si� ver�ur opna� 5 J�n� , �egar Blanda opnar. Arni arnibald@lax-a.is


Pathian mihman ka si tiawtu kumkimlo pawngsual hmang Kumkhua Thawngtlak dingin thu ṭhen sak – Ethuthang\nPathian mihman ka si tiawtu kumkimlo pawngsual hmang Kumkhua Thawngtlak dingin thu ṭhen sak\nApril 25, 2018 Iris Hnem india, rape, World\nPathian mihman ka si tiawtu (self styled godman) Asaram Bapu (kum 77) cu 2013 ih kum 16 fala pawngsual thuthawn pehpar in kumkhua thawngtlak dingin thu an ṭhen sak.\nIndia ramsung lawng siloin ramleng khalah dungthluntu thawngteel neitu a siih himi pawngsual thu ah a dungthluntu 4 thawn 2013 ah thawng an thlak ih kum 4 reihnu ah tuvekin thu an ṭhen sakmi a si. Himi case lo khalah human trafficking, le nauhak kumkimlo pawngsual puh khal a tuar hnuaihni.\nPawngsual tuartu sungkua simmi ahcun an fanu sungah khawsia a lut ruangah dawisuak dingin Jodhpur, Rajasthan ah an hruai. Cuhnu ah Asaram Bapu cun a pawngsual ih caan reinawn an umnak hmun ah a khum bet ti a si. Cumi thu an theisuak hnuin an kaai ih September 1, 2013 ah thawng an thlak.\nThawng a tlak thok ihsin tuni tiang bail nakding ca voi 12 rori an thehlut nan Thuṭhennak zung in a reject. Thawng a tlak sung khalah cozah hnen ah thil phunphun (rawl, TV, Ihkhun special tvp) a dil ih suak thei daanding phuahlam phunphun hawlin a cangvai. Taksa damlonak puhmawh khalin a suak tumnan Checkup an nei tikah a dam in thi.\nThawnginn lenglam khalah a dungthlun pawlin buainak phunphun an rak tuah ih thawng a tlaknak thuthawn pehpar awmi minung 3 khalin that an tuar phah. Pawngsualtuar sungkua pawl khal nasa takin hringhro an tuar ih palik pawl tiangin an kil lawk. Tuvek ih kumkhua thawngtlak dingin thu an ṭhen sakmi par ah pawngsualtuar sungkua le mipi an di riam zet.\n← China cun tikcu loih Lamziin kaantu tidai thehnak system thar an hmang (+VIDEO)\nLeitlun Pangparhmuan tumbik “Keukenhof (The Garden of Europe)” →\n60th GRAMMY AWARDS 2018 AH BRUNO MARS IN MI HMINTHANG HLASAKTHIAM PAWL A NEH THLUH\nJanuary 29, 2018 Iris Hnem Comments Off on 60th GRAMMY AWARDS 2018 AH BRUNO MARS IN MI HMINTHANG HLASAKTHIAM PAWL A NEH THLUH\nMITHI INN IH STRIPPER AN LAM TER ṬHEU MI CHINA COZAH IN A KHAM (+VIDEO)\nMarch 2, 2018 Iris Hnem Comments Off on MITHI INN IH STRIPPER AN LAM TER ṬHEU MI CHINA COZAH IN A KHAM (+VIDEO)\nMARCH 5-7:::LEITLUN HMUN DANGDANG IH SIATRALNAK A THLENG LAI (+VIDEO)\nMarch 7, 2018 Iris Hnem Comments Off on MARCH 5-7:::LEITLUN HMUN DANGDANG IH SIATRALNAK A THLENG LAI (+VIDEO)


Innsangpa - Chinland Today Media\nJune 23, 2015 8:09 am·0 comments\nRiakmawva bang ka vahvaihnak ram ihsin nufa anka ka biakson lonak kum khat a kim dengmang. An thi maw an nung ti khal Pathian lawngin a thei ding! Cuti ka ti tikah vak hawngkawng men ka si lo, innsang hrang hna hram tuan dingih feh ka si nan, ‘thahnemngai ih pamsin tong’ ka si ee!\nInnsang din timi hi deuthlam suan luklak tlukin a olsamzia lo. Innsangpa bik si tla hi khoi maw caan ahcun, “Ka paih nawn lo” ti pang a olte. In-ei le sinfen zalh a tul, fanau tlawngthlah an tul, sumhnar tha neih lo phei cun khuntaw sirh ih ‘huiha’ rero a si ko. Cubetah agenda ih tel lo, cornat a theraw duh zet fawn!\nCulai lakah nufa in le mi an rinsan roh! A hleicein fa le tla cun hawipi thawi an tawhawk caanah ‘ka pa ka sim kei, a lo vel ding’ tiin zualkawh an hmang. Mit la deuh an hmuh ipiangin, “Papa, khimi in leih aw” tiah mi an ngen, Sialkiringcin Pa neiah an ngaiaw zung-um! Phu le phu lo an ruat ban ve lo. Cang thei sehla maw, leilungpi hman hi an kutzaphakte takte ih humter ka nuam nan!\nKhatlamah innsangpa si manhla ka ti zetmi cu ziangvekih Pa se bik sihmanningla ka tuansuahsunmi parah nufaza lungsaktei’ an nom thei hi a si. Inn tha, lo tha le sumpai duhlawng ih celek thei, mi Pa ah an buai ve lo. Keimah ah an nun pumhlum an thumaw. Hihi a si cek ding, innsang dam khawsuah theinak thuthup le hnukpi!\nKei cu lothlo ih eihawl, fate pathum ih Pa ka si. Hmanseh lothlo in nufa ka cawm thei lo. Malmakah pam nain ka pawltla theu, cam kan man dah lo hi a si bik. Cule paisa cawicop in Shwelee le Mizoram hlehka in sum ka dawng ve. Leiba uksak lo, Mizo pawl vangah a netnakah keimah lehlam leiba zariat thawn ka hrantang! Cumi rulhnakah tiin len vukvi theinak, an sim Phakant ah ka feh. Cu khal be lo thotho. Money si loin Malaria sawn inn ka tlunh. Cuvek le cuvekih tikcu a heu sungah inn lam a rak tlabau deuhdeuh!\nA tawpah venghnen pawl ramdang ihsin paisa an kuatawk supso daw ve in Malaysia ka feh ve. ‘Farah khaw ong tong lo’ an rel bang Malay khalah buainak hlir! Rampi in lukhawng siar ih an hawlmi ‘Wanted Man’ hluanin cop le copah kaih ka tuar. Thawng ihsi suah hnu khalah hna nei loin uilakfa men bang pacang tiaw ve cu rualpi hnen rawlthing dil le riahnak hawl ah nitung ka rau!\nKa zuam nawn thlurthlo lo! Thla nei sehla vanva bang zuanhloh ka duh. Kan luangpi hnuaiah lungdaitei’ cawlh ka duh. Hmanseh ka innsang in in cohlang thei ihtur maw! Nupi fanau hman cawm thei lo, vaithang hloh ih hlo, kei hi zovek milai fa in so, pomrem thei nawn ding! A si, ka nufa in sangka in on lo khal sehla ka dem siang lo. An mawh hrimhrim lo, ka tuah rethei tuk ngai.\nKa nun sulhnu dunglet hoi in ka thirsal. Mifim, cathiam ka si lo nan tlintawkten khawtlang le kawhhran ah ka hmangaw ve. Zukhmawm siseh paisa khelh siseh nomtawlnak hrimhrim ka tokthai dah kel lo. Milaw zet cu ka si lo nan mizangzel ka si lo, taima zetin hna ka tuan ko. Hmanseh ka khawzing a nauta ha, ka tuahmi kipah hlawhtlin ti ka nei dah lo. Pathian in nupi fanau i pe nan thlawsuah i pe tel lo, si pei maw? Kan innsang parih Khuanui’ lairel hi theihthiam a har!\nI lainattu pawlih sumpai zulkhawmmi in tlun tim ka tuah. Ka tlun ding thu khal nu bik ka sim ngam lo. Malay ka suahsan hnuah kan nu i phone-sak dingin ka rualpa ka cah ta men! Sa pel hlawhsam pacang bang ningzak hmel durpi in Lailungrawn ka pan. Thin le ham kaiaw lo’n!\nZarhteni simlam a si. Thinphu dupdo in kan khawsuah hauhnar ka thleng. Cunah cunah… Beisei ngam lo, ka nufa in in rak hmuak! Manglam hmang maw ka tiih ka mit ka nuai. A si lo, fimhring rori a si! In rawp tuk hai, in pom thul, in cul thul. Pacan sup paih lo’n ka tap, annih khal!\nA zan ah innsang khawmnak kan nei. Nu bikin Baibal a siar theh hnu an nufaza in ka lu ah kut suang in ‘Pa’ in neih zo ruangah Pathian hnenah lungawithu an sim. A si, lei rosum hnakin nufa hrangah Keimah ka sunglawi sawn. Cuvekin innsang hrambunnak khal hmuhtheih thilri ah si loin hmuhtheih lo duhdawtnak sawnah a sizia ka sarsuak cih. ‘Bang’ siar lo, zianghman ka sum thei lo nan, nauhak pawl cu an lungawi tuk thotho, ‘ka pa, ka pa’ ti hman coaw loin in vaan, in lehpi, a nuam lawlaw. Kan te bik kum 4 mi in aw-pai ciapcote’n, ‘papa khualtlawn ka lo awih nawn lo’ i ti tla cu zovek pacang hmanin an tuar thei lo ding!\nCulai takah kan lailak kum 7 nute in an nufaza thuthup a phuansuah pang! “Papa, thaisun Father’s Day ih lo pek ding, Nunu in ziangmawtete a rak lo leih,” tiin. Cumi cu rel lo dingin a nu in a cah hai nan! Aw! thaisun zarhpini, Pa’h Ni (Father’s Day) a si ngai ual! Maw Bawipa, santlai lo zet sihmanningla Pa’h Ni ih i sunlawihtu ding ka phu lo nufa i pek ruangah ka lungawi. Cun, Nang khal kan innsang ih PA na si vekin kan nunnak ni a tlak hlanlo kan lo sunlawih theinak dingah thlarau cahnak thawn in thuam hram aw!\nCutin ralpi, boruak siava le santisuar ih an sawihnin thei lomi tunghmun innsang nuam ihsin thaizing Father’s Day thlen ding hngakhlap zetin…\nBet: Thuan Bil Fahniang tiih Innsangpa timi ngantu hi Pa Van Khaw Piang asiih tufangte New Delhi, India ih khawsa a si.


A TUL AHCUN SYRIA KAP DING(FRANCE) – Times Of Chinland\nFrance President Emmanuel Macron cun Syria Syria Cozah in a mipi lak ih ral hriamhrei a hman mi ah chemical ralthuam a hmang rori a si timi hmuhsuak a si ahcun France in kut a thlakve ding thu a phuang durdo mai.\nPresident Macron cun Syria ralkap pawl in chemical ralthuam an hmang rori a si ahcun thungaithlak in an cangvaihnak ding hrang timlamnak an neih thu le Syria cu nuaive rori a tum thu a sim.Hmanseh tutiang French intelligence pawl cun tutiang Syria ah chemical ralthuam hman sian lo hi a hmang rori ti hmuhnak an nei hrih lo si in thuthang cun an tarlang.\nJanuary thla thok lamah Syria ralkap pawl cun Tapung kut ih um Saraqeb khua an kahnak ah chlorine gas an hmang tiah dodaltu lam cun an sim.Chlorine bomb an thlak hnu ah khawsung ih um mi pakua cu thawthawt ding harsatnak an neih ruangah thungai thlak ih tuamhlawm an si.Hmanseh Syria Cozah cun chemical ralthuam an hmang a si timi puhnak hi a pha nasa ih,Mipi lam khal a kah tello thu a sim.\nMIPI TINGTEL THIH THEINAK MEITLANG PUAK MEN THEI


Raltlan sinak ih Australia ram na thlen tikah - Chinland Today Media\nFebruary 3, 2009 7:17 am·0 comments\nBy S. Van Bawi Lian\nKawlram Ramharsak nak ruangah India, Malaysia, Singapore, Thailand le ram dangdang ih a tlan tu kan Chinmi pawl Australia rampi an thlen tik ih theih ttha mi a si ding ti ruah san nak thawn Raltlan sinak ihsin Australia ram na thlen tikah tin a tlangpi thu in ka rawntar lan nak a si.\nAustralia ram in kan lo hmuak\nA hmaisa bik Australia ram ih na ra thlen veten AMES (Adult Multicultural Education Services) lole organisation dang hmangin MIC ( Migrat Information Centre ) pawl in nangmah lo hmuak tu ding le nangmah lo tuamhlawm tu ding an lo ruat sak cia ding. MIC ih palai an thlah mi cu thlennak hmun ih zir in a bangaw cio lo. Australia,VIC state sungih a thleng tu pawl, a hleice in Melbourne ah cun AMES lawngin an buaipi tisehla a sual lo.\nA lo buaipi tu pawl in Vanzam ttunhmun ihsin an lo hmuak dingih, umnak hmun an lo hawlsaknak hmunah an lo tthum ding. Inn an hawlsak cia mi pawl cu an mai inn ah an ret cih, amahlawngte inn an hmuh sak lo ah cun Motel pakhat khat ah ret sung an si theu.\nMIC ih a palai hmangih organisation pakhatkhat kut hnuaih a ttuantu, nangmah lo hmuak tu pawl ih hleiah, Chin Community sung ihsin nangmah lo buaipi dingin community Guide timi an um bet lai. Hi pawl in nitin in na ttul sam mi hmuahhmuah ah an lo fehpi ding.\nInterpreters (Ttong lettu pawl)\nMirang ttong na thiam lo ruangah thinhar ding zianghman a um lo. Na thiammi ttong ( phunhnam tenau tuk ttong cu silo, Chin ttong hmanmi tt.. Falam, Hakha, Zo or Tedim) hmangih na ttongmi lo letsak tu dingah Australia ram pi in Interpreters mi ziangmaw ti zat a nei.\nMedicare hi Australia na thlen vete ih na thil ttul hmaisabik le a pawimawh bik pakhat a si. Zato ih na feh duh ah simaw, na damlo ah simaw na hriselnak lam ih an lo hminsinnak ding hrang ih card fate a si. Hi mi hi damlo caan ih siikhan na feh tinte ih na ken dingmi a si.\nSumpai Centrelink ih an lo bawmmi siseh, a dangdang na khawlnak ding hrangih a pawimawh zetmi a si.\nKum 16 tlun lam hin an mahte in Bank account tuahsak an si theu ih, nu le pa ih lungkimnak thawn an bank ah paisa khal thansak a si ttheu.\nAustralia na thlen vete ih a lo cawm tu ding pawl an si. Na sumpai lakluh mi, na hnattuan nak, na tlawngkainak, na tuahmi pawl a lo hminsinsak tu le na umnak pawl lo hminsin sak tu khal an si.\nCentrelink ah hin ziangkim sim a ttul ttheu. Australia ram ih raltlan ih a lut tu hmuahhmuah ih hminsin a nei thluh. A ram na thlen veten an mai’ hminsin dan vekin na thuhla an lo sut dingih hminsinnak an nei ding. (UN ih interview vek ih ngah le ngah lo ti cu a silo.)\nMirang ttong a thiam lo pawl hrangah ttonglet tu an um ih, hmaiton in thusuh nak neih a si ttheu. Centrelink ih an feh hnu lawnglawngah paisa acozah ih bawmnak cu don a si theu. Medicare, Bank A/C pawl khal hi Centrelink ah pek thluh a ttul ruangah community guide pawl in Centrelink ih an feh hlan in a ttul mi pawl cu a hlankhan ihsin an rak tuah sak ttheu.\nHealth care card hi a thupi zetmi centrelink ih a pek mi card a si. Hi card te hi phun dangdang a um ih, hnattuan theilo pawl hrang ih tuahmi, le kum upa pawl hrangih tuahmi tin a um.\nMeisa man, Gas man, Tlangleng man, Si leinak tvp.. ah hi card hmang in ziangmaw ti zat cu ti niam sak an si theu ih an card ih zir in covo an neihdan khal a bang aw lo.\nHna tuan tha neih hnu cun hi card hi pek an si nawn lo ih, hna an tuan nawn lo vete in pek an si sal theu.\nHi Health Care Card hi centrelink thawi dawr awknak ding hrangih hminsin pakhat khal a si ruangah card numbat hmangin ca, phone le a ttul mi tuah a si theu.\nCovo dang pawl\nRaltlan sinak ih Australia na thlen ve ih na covo hmaisabik cu a ram ih um hnget theinak (permanent resident –PR) sinak na nei cia. A ram mi si na duh ah cun kum (4) fai a ram sungah na um a ttul ih cu mi hnu lawngah test na tuah thei. Kumli (4) a kim hlan sung ah cun ram dangah thlathum (3) sung lawng tlawn theinak covo na nei. Hi thlathum (3) cu kum siarnakah an siar telve lo.\nNa thlen vete ihsin thlathum sung cu um awlnak caan acozah in an lo pe dingih, hi caan ah cun zianghman ttuan in le zir lo khal in na um thei. (Melbourne thleng laimi pawl cun firm an feh ttheu..Firm feh daan). Hi thla thum (3) a kim veten Centrelink in a lo ko dingih ziangna tuah ding timi lo suhnak an nei ding. Tlawng na kai duh maw, lole hnatuan na duh lole ziang na tuah ding timi felfai ih relfel awknak an lo nei ter ding.\nTlawng a kai tu pawl in zarhkhat ah sml 20 tengteng a kai lo ahcun, zarh khat ah hna (4) hawl dingin fial an si theu.\nThla ruk (6) sung cu AMES or a lo zohtu pawl in community guide pawl hmangin an lo zoh dingih, thlaruk (6) a kim veten MIC kut hnuai ah nangmah te ih thil ziangkim tuah thiam dingin an lo ret ding.\nAMEP le tlawng kai daan\nA tlangpi thu in Australia ih raltlan sinak ih a thlengtu pawl ih an zir hmaisabik mi cu AMEP (Adult Migrant English program) a siih, sml 510 sung zir theinak annei. Miring tong zirnak hmun a siih an thiam daan ih zir in tlawng inn ah level tthensak an si theu.\nHi an cazir mi caan sml a cem hnu ih zir bet a duhtu pawl hrangah Centrelink ah dilnak tuah a theih thiamthiam ih centrelink in zirbet dingin caan ziang maw ti zat a pe bet sal theu.\nNauhak pawl hrangah mirang ca zirnak a hleiin tlawng an kai hlanah tuahsak an si ttheu ih, an thiam daan ih zir in tlawng ah an mah in an ap. Amahlawngte hi nauhak miring an zir tir dan cu hmun khat le hmun khat a bang aw cio lo. Abangaw mi cu tlawng inn ah an mah pawl hrangah miring zirh bawmtu an um pakhat lawng a si.\nMi rangca thiam kum kim cia pawl cu mahte in TAFE ah mai duhmi zir theih a siih, a ram ih PR sinak a nei tu pawl hrangah an thiam daan ih zirin zir theilomi a um lo.\nJob Network ( Hna pehtlaihnak)\nZo vek khal Joh Network ah luh theilo a um lo, hna ttuan a hawl duh tu pawl a bawmtu pawl an siih, Centrelink thawn a peh zawm awk mi an si. Thil zir simaw tlawngkai a duh pawl hrangcu hi Job Network pawl ih feh tlangin kai a si ttheu.\nAn mai kut hnuai ihsin TAFE siseh phunsang a kai tu pawl cu an tlawngkai man khal bawmnak an pek sak theu.


63,000 Kyats luan man Halloween costume Lei Duh Tu An Tam – Reddit | Falam Online Media\nOctober 10, 2020 October 10, 2020 Ni Hnem Sung\t0 Comments\nUS vice presidential debate lai ih minute pahnih sung Vice President Mike Pence Lu par ih fu mi thothe vek cu 3wishes online bazaar in Halloween costume ah a tuah ih a lei tum tu an tam zet.\n7 October, tlawngkai nithum, Vice President Mike Pence le Democratic challenger Senator Kamala Harris debate nei lai ih Mike Pence Lu par thothe fu mi cun mipi mit a laak zet ih tuzarh sung online ih titi lar bik pakhat ah a hung cang.\nThothe rori hman Pu Trump lam ah a ṭang titu an um vekin thothe cun bawrhhlawh lam a khih hmuh ih Mike Pence in an party thuthup bawrhhlawh pawl a rel duh lo ruangah a par ah thothe a fu titu khal an um.\nTufang ih mipi titi peih zet mi thuhla cu 3wishes in remcang ah lak in Halloween costume ah a tuah ih an zuar hlan ihsin a lei duhtu/pre-order tu an tam zet tiah million 13 members umnak memes subreddit ah an ngan.\nA rang rong sam lem par ih thothe fu mi Halloween costume cu Debate Fly Wig tiah hmin an bun ih a man $49.95 ngen in pre order a theih.\n← COVAX tawlrelmi Covid 19 dokhamsii ngah tu ding ram harsa 92 ah Myanmar ram tel ve\nUS ram ah Chin Refugees 95,000 lak lut dingin Chin Association of Maryland in tawlrel →\nJohn Wick tiawtu in PM Narendra Modi Twitter account Hack Sak


A Ding Ngam Nawn Lo - Chinland Today Media\nA Ding Ngam Nawn Lo\nDecember 2, 2009 9:50 am·0 comments\nZiangahtile nan sungih a ummi Thlarau cu khawvel mi pawl sungih thlarau hnakin a cak sawn. -1 Johan 4:4\n– Ezkiel 42-44\n– 1 Johan 1\num 2004 ah, Josh Hamilton cu base ball – bawhlung thiam hrilmi asinan rit theih thil ruangah an dawi suak. Zaan khat cu a nun a thlengh tertu mang a man. Khawsia – khuavang thawn an sual aw. “Funghreu in ka thawi” a ti, asinan ka thawi tinten a tluk nain a tho saal cingcing. Ka tha baang ko in ka thawi nain a ding ringring thotho” a ti.\nMang a man hnu ah Hamilton cun nun thianghlim te’n um ding thu a kam aw. A mang kel a man saal lala na’n a phundang deuh. Ka thawi ih a tho saal a ti. Asinan hih hnu cu keimah lawng ka si nawn lo. “Jesuh ka kiang ah a um. Ka thazaang a cak, khawsia cu a ding ngam nawn lo,” a ti.\nBaibal in, khawsia cu a ding ngam nawn lo, ziangahtile nan sungih a ummi thlarau cu khawvel mi pawl sungih thlarau hnakin a cak sawn” a ti (1John 4:4). Khrih a ratnak san cu, a nun, a hnattuan le pumpeknak ihsin Satan hnattuan siatsuah dingah a si (1John 3:8). Cross parah Satan ih cahnak huham cu a siatbal ttheh zo (Kolose 1:13-14, 2:15).\nCross ah neh a si zo nain Satan cu hih leitlun ah a caangvai thei rerolai. Asinan a netabik nehnak ding thu cu a fiang ko (Thup. 20:7-10). Curuangah Pathian ih raal thuam hruk in (Efesa 6:10-18), Jesuh ih thiisen le A Thu ah ding hnget in Satan do ding kan si. A ding ngam nawn lo.\nHih leitlun ah Satan um hman sehla,\nKa thla in phaangter lo ding;\nKa ttih lo ding, Bawipa in a neh ruangah,\nA Thutak ruangah nehtu ding kan si.\nSatan cu neh zo mi raal a si.\nVanlam Nun Kilkhawi\nAmah Lawng A Tawk Maw?\nThungainak Ih Zir Dingmi pawl\nTlan Zuam-awknak Ih Tlan


Lung Diriamnak - Chinland Today Media\nSeptember 24, 2009 9:53 am·0 comments\nZokhal in Bawi pahnih a rian thei lo. -Matthai 6:24\n– Solomon Hla 4-5\n– Galati 3\nHnawm hlonnak hmun ih a tomi nutar nu ih zuk in ka thinlung ah thu tampi i ngaihtuahter. Cuih zuk sung ahcun nutar nu cu hnawm-pung sung ihsin a sarmi rawl-tthing kha hni siamsi te’n a ei. A diriamtertu thil hi a fatetuk.\nNun a har zia le khawsaknak hrangah paisa cem tam daan tampi an simrel ttheu. Mi tampi cu nunnak hrangah thinbaang in an um. Jesuh in, “Cuti a si ruangah nan nunnak hrangah nan ttulmi ti le rawl le nan ruangpi hrangih hnipuan pawl thu ruat le donhar in um hlah uh. Thungai ti ahcun nunnak hi rawl hnakin a thupi sawn lo maw? Hnipuan hnak khal in taksa ruangpi hi a thupi sawn lo maw?” (Matt. 6:25) a timi hi a si thei ngaingai maw?\nJesuh in hnattuan a ttul lo, rawl ei a ttul lo, hnipuan hrangah poisat a ttul lo tiah a ti duhmi a si lo. Hih thil pawl hi thupituk ah an ra cang ih Amah rinsan loin tangka ih sal kan si lonak dingah raalrinnak in pekmi a si sawn. “Minung pakhat cu Bawi pahnih ih sal a si thei lo ding” (c.24) a ti.\n“Pathian uknak le a dingfelnak hawl hmaisa ding” (c. 33) timi ih sim duhmi cu ziangtluk in kan nunnak le kan innsang hrangah kan zuam rero khal asile kan ttulmi taktak in petu cu Bawipa Amah a si. Pathian cu van ih kan Pa a si ruangah kan ttulzat cu in pe dingih kan nei ko ding.\nA thluasuah kut thawmlianpi sungah thup in kan um,\nRaal in in thlun thei lo, zuarthlaitu in in neh thei lo;\nThinharnak tilet le donharnak phenthlam in,\nZo hman in in namnuai thei dah lo ding.\nPathian hnen ihsin kan ngahmi asile\npaisa cun ttha tein in rian ding.


Leitlun tulmi - Chinland Today Media\nFebruary 24, 2009 5:58 am·0 comments\nLeitlun tulmi timi ngantu hi Alex C. Hngak a si. A lex C. Hngak hi kan Chinmi, ca nganthiam pakhat a si. Alex C. Hngak hi ca ngan zuamawknak ah a tel ve phahphah ih pakhatnak lawman khal dawng ban ve a si. Asinan, kan Chinmi ih kan tlaksam zetmi pakhat lakih telve cawisan a hlawh ve dahlo. “Leitlun tulmi” timi hi a vahvaihnak hmun New Delhi ih a umnak inn sang rori ah CT palai feh in a dilmi cahram a si.\nSungkua enkawlnak ah hin tulmi le duhzawng thliarthiam dingin kan zirhter aw theu asinan kan duhzawng thupi sawn ah kan ret theu. Hmun thenkhat lamzin sirih (sign Board) ah “NA DUHZAWNG LEI MEN LO IN NA TULMI KHA LEI SAWN AW” timi an tar theu. Asinan tutiang kan duhzawng ngaihlu in kan tulsammi taktak kan thei lo a si lai hi.\nAw le…kan leitlun hi kan thlir lawk kei uh. Russia le America pawl cun thunei sawn (Super Power) kum (50) lai cu an hngirhngo/do aw in an khawsa. Kan leitlun hi do awknak (cold –War) tuah aw in an sum le pai an hmang liam rero.\nAn fimnak le thiamnak cu ziangtin ha hmanrua/ralthuam tha kan tuah thei ding tin ral thuam tuahnak rori ah an fimnak an hmang. Do awknak ding ralthuam tuahnak dingah sumpai tam tak an liam rero lai ah mi tampi tihal rilrawng in ei ding nei lo ih mual liam tampi an um. An va zangfak um em ve aw.\nAn ralthuam tuahmi cu reilote hrang vial a si fawn si. Tu ahhin American hi thuneitu lalbik super power um sun a si. A cozah in leitlun thar (World Track Centre) le an rorelnak (Pentagon) nasa tak cu misual pawl in an taih cim mai a si kha. Curuangah thil ropi le tha kan tuahmi pawl hin rei an daih lo zia le hngahawknak a tlaklo zia an ti lang a si.\nNauhak pawl ih an zawtepuah mi bang in thil ropi le tha kan timi pawl hi an ziam hlo theu. Kan Bible ih (Tower of Babel) ihsi khal in kan fiang nasa ding. Leitlun hin cet lam thil (Technological Revolution) ih thangso ding hi tul a ti. Kan leitlun thiamnak le fimnak hi ka sawisel lo riai, tha ka ti e.\nPathian ih fimnak le thiamnak pekmi a si ih kan leitlun khal a ti mawi in a ti cangkang riai a si. Asinan, hi thil pawl hi kan nunnak hrang ahcun a tangkai lo nasa. Boruak tha, thlifim a ti sia ih betah mi tampi a hloral ter. Leitlun tisetu ah a cang sawn a si. Leitlun in a tulmi a theih ding ahcun NUNNAK (Life) a theih fel a tul.\nKan dam sung caan reilote, kan nun hlut zia pawl tla kan fel tikah kan tulmi pawl kan theithiam laifang ding a si. Nunnak kan timi hi mifim pawl in nasa takin an zingzawng ih theithiam harsa tak mi thil a si. Mitampi cun an rak ap pi lan ta. Greek mifim pawl cun nunnak hi hmun thum ah an rak then.\nApakhatnak cu Minung nunnak (psyche) a si. Himi khal hi Science pehzawm pakhat Psychology suahnak a si. A dang pakhat leh cu Joe an ti cucu thlarau lam nunnak hi a si. Science lam khal ih a zingzawng theilomi thil a si. Cui, nunnak Joe cu minung hrangih thupibikmi pakhat a si. Curuangah ramsa pawl ih an neihlo a hleicemi thlarau nunnak joe kan neihmi hi a sunlawi zia kan ruah thiam a si le zo in in pe timi kan ruah tel cih ding ka zum.\nKa rualpa ih thutawite ah ka lo katpi duak ding. Fala pakhat a cai tuk/ngai tuk. A tikcu caan le a neimi sumsaw le a thil dangdang pawl hmuahhmuah cu a fala nu hrang ah a liam ringring. Asinan caan reilote ahcun an palai pa cun a tibuai ih an then aw ta riai. Cui ka rualpa thin kekkuai cu zoh a har nasa.\nAn palai pa thah ding rorin caan remcang a hawl theu asinan a hmu thei fawn lo. A thinlung buai zia cu a aa zik te. Kawhhran upa nu le pa, a thianrual le pi pawl in thla an cam sak. A thin naa tuk ruang ahcun zu a in thawk rawl a ei duh nawn lo. Arti mu hman ei thei lo ding tiang cun a taksa in a tuar thlang.\nKei khal cun ka riahpi ve. Zan khat cu zanlai patum ah ka rualpa cu a rawng tho thutthi ih, hi fala nu hrang ih ka caan, sum le pai ziangkim ka liam vek in Bawipa hrang rak liam sawn ningla cu aw…liamcia ka caan pawl kha a va pawi em ve aw…nan mai thlacam saknak ruangah a si hi!!! A ti rero.\nTu ahcun ramtiam lam ah missionary in Bawipai rawngbawl in a um. A si…ka rualpi fala le tlangval pawl kan duhzawng hi kan tulmi ah kan ruat theu, a va pawi thei ve! Na ngaihzawng/na honey hrang sumpai na liam daan kha a tul maw, na duhdaan zawng a si sawn lo maw? Kan ruah fel a cu thlang.\nMifimathiam, miropi pawl nan fimnak le nan thiamnak pawl Pathian hrang hman lo in a si lolo ah nan hmang theh thlang a si lo sawm? Mifimthiam le miropi pawl khi an nunnak ah a langlo tuk an piangthar lo a si ding, thlarau mi an um lo tuk tisehla na thin naa zet ding lo maw?\nKan theologian le rawngbawltu then khat pawl hin Biakinn pulpit tlangah dingin Pathian thu thei thuk sawn tum in Bible in cutin a ti, tih aicun ka ngaihdan ahcun, mifim thiam pawl cun tiin Hebrew, Greek le English ahcun cuvek in a ti, khavek in a ti, tin mi thiam pawl ih thusimmi pawl parah hngat aw sawn zikzik in thu an rel theu.\nAn thiannak le an theihnak pawl ka dokalh lam siloin Bible ai ih mithiam sang pawl ih ngaihdaan le ruahnak tul kan ti sawn hi a tha lo. Kan Bible ih hngat awk hi a thupi in a tulsawn mi a si. Thenkhat leh pawl cu (dollor) duh ruang ah kawhhran kan din, din tha thei leh si loin; hivek rawngbawltu hi kan tul maw.\nJudaisakariot bangin Bawipa Jesuh kan zuar ih sumpai kan la lut rero a si hi. Rawngbawltu hin sualthu le rundamnak thu aupi lo in Christian nun daan hi nasa takin tlangau pi hnik hnen uh, cucu kan tulmi a si pei maw? Kan tulmi si lamlam hlah e, a nun ih nunpit kan cu tuk thlang.\nKa lo sut lawk ding rawngbawltu nangmah zuk le hmawm na tuah ruangah, thianhlimnak nasa takin na aupi ngam lo a si lo sawm..? Thuthangtha simtu pawl hin zu le sa, uire thatlo zia, mi that, rukru, thuphanper, mi thil va dawt tivek a thu pi zetzetmi pawl hi thupi lo ah ruat in Khristian nunze mawi kan zirh tir awknak a hlo vivo thlang a si.\nNan ni , thu ngaitu pawl, thusimtu ih Khristian nun ih tuah ding le tuah lo dingmi ( rit theihthil ) a sim mi pawl cu nan ngai duhlo, ngai tlaklo ah nan ruat. Thaten ruat uh a thalo mi hrial ih a thami tuah ih nun thleng a cu tuk zo.\nLeitlun parmawinak le sinak a phunphun pawl ai cun rawngbawltu si tla duh sawn aw la, pianthar tla duh sawn aw la kan Bawipa ziangtluk in a lungawi ding. Bawipa Jesuh hi in kaihruaitu ding cu a si. Fimnak le thiamnak neitu khal Bawipa a si.\nNa duhdaan zawng in si loin na tulmi taktak tuah sawn aw. Leitlun ih tulmi na theifiang zo.


Crazy Horse - Chinland Today Media\nMarch 23, 2009 3:29 am·0 comments\nSiar: 1Samuel 7:3-12\nSamuel in lungto a laak ih, “Bawipa in lamzin tluan in bawm a si,” tiah a ti ih Ebenezer tiah hmin a sak. – 1Samuel 7:12\nKumkhat Sung Baibal:– Joshua 13-15– Luka 1:57-80\n1876 kum ah Sioux hruaitu Crazy Horse cu Little Bighorn ih kap awknak ah raalbawi pa Custer le a raalkap pawl neh dingin Sitting Bull raalkap pawl thawn an kom aw. Rei hlanah mangttam ruangah Crazy Horse cu US raalkap pawl hnenah a sungkhan. A tlan tum ih an kap that. A thuhla cu riahsiaza in cem hmansehla namneh tuartu pawl hminsinnak hruaitu ralttha ah a cang.\nSouth Dakota, Black Hills ih amah hngilh lonak zuk cu pi 641 a sau ih pi 563 a saang. Rang a cuangmi cuih zuk cun a milai pawl lamzin a khihhmuh.\nKan dung kum thawng lenglolai ah profet Samuel in a danglammi hngilh lonak lungphun fate a rak tuah. Phillistines pawl thawn raal an do awklai ah Samuel in Israel pawl bawm dingin thla a cam tikah Bawipa in a let (1Sam. 7:10). Lungawinak langternak ah Samuel in lungto a phun ih Ebenezer tiah hmin a sak. Bawipa in lamtluan ah in bawm (c.12) tican a si.\nSamuel in kan thlarau khualtlawnnak lamzin in khihhmuh. Kannih khal amah kan biak ih kan ren thei venak dingah Pathian ih rinsan tlak sinak in mangtertu thil ah kan hmang thei. “Bawipa in lamzin tluan ah in bawm a si,” ti’n ciinkennak dingah a si.\nTuah suak ttulmi\nThlarau thuthangca nei awla Pathian thluasuah pawl ngan aw,\nNa thlacamnak a lo lehmi pawl ngan khum aw;\nPathian in na nunnak ah ziang a tuah suak ti na rualpi sim aw.\nLungawinak cu a nuammi thinlung pakhat ih hminsinnak a si.


Ralkap Cozah in Chin State Administrative Council sungtel thar pahnih a Hril | Falam Online Media\nFebruary 11, 2021 Ni Hnem Sung\t0 Comments\nMyanmar ralkap in mipi hriltlinmi Cozah hnol in rampi cozah thuneihnak a la hnu, Chinram uktu ding State Administrative Council thar a din mi ah Pu Ngun Sang Aung le Pu Gu Suan Khai khal sungtel dinhmun in a tel ve tiah theih a si ih an mah khalin ralkap hnaṭuan pekmi cu lungawi zetin an cohlang tiah ramsung media pawl in an tarlang a si.\nState Administrative Council sungtel thar Pu Nun San Aung cu 2010-2015 USDP cozah san ah ဆောက်လုပ်ရေး Minister dinhmun in cozah hnaṭuan a si.\nRalkap thiahmi sinak thar thu thawn pehpar in Pu Ngun San Aung cun “Ruah lopin hnaṭuan in thiah cu ka lau zet. Ram le miphun hrang ah cangtheitawk suahih ṭan lak ding hi ka tumtahmi pakhat a si ruangah hnaṭuan in pek mi cu ka cohlang ve. Ka miphun hrang ah a ṭha bikin ṭuan ka tum ding” tiah The Hakha Post hnen ah a sim.\nRalkap cozah thar in February 11 zaan ih ramkulh uktuding council sungtel thar ṭuanvo a thiah mi ah Kachin ramkulh in U Myo Swe le U Ṭin Saawn, Kayah ramkulh in U Paw Lu Chan le Daw Suu Myah Yin Yin Lay, Kayin ramkulh in U Saw Khin Mawng Myint le U Zaw Win tipawl an tel ih Chin State Administrative Council sungtel thar ah Hakha in Pu Ngun San Aung le Tedim in Pu Gu Suan Khai tepawl an tel a si.\n← Falam : Palik in Mino Hruaitu ṭhenkhat an hawl tiah thuthang suak\nChinram Huap ralkap Kaihkhih Kharhkhum Tuartu Cazin →


Pope Francis in mitin ih si nak Biden ih a upat nak ding hrangah a hnatuan luh ni ah thlacam nak thawn thu a rak cah. January 20, 2021 | Radio Veritas Asia\nPope Francis in mitin ih si nak Biden ih a upat nak ding hrangah a hnatuan luh ni ah thlacam nak thawn thu a rak cah.\nJoe Biden hmuah ni ih thu a sim mi ah, Pope Francis in, “U.S president thar in caantha pawl kilhim tu thu bawhcat nak pawl le mitin ih upat tlak si nak, a thupibik in mifarah pawl le siatsuah ol bik mi (nanau mi) pawl hrang a tuah sak theinak ding hrangah thla a rak cam sak. Catholic pakhat asi mi Biden in Washington ih U.S Capitol Building lenglam U.S President a 46 nak a si vek in January 20 ah thukamnak a rak tuah.Thusuhnak hrangah Pope Francis in Biden hnenah a tha zet mi duh sak nak pawl a rak hlan ih na office ih na hnatuan nak ah Pathian in fimnak le tha cah nak lo pe hram seh tiin thla a rak cam sak.\nPope in Biden ih hoha nak hnuai ah American mipi pawl in a sang zet mi acozah daan, miphun lam le an hmuh tir ihsin ram tha a rak pet u Biaknak lam ih man pawl sungin thazaang ngah hram hai seh tiin duh sak nak a rak hlan. Pope Francis in a sim bet mi cu “fimnak le thudik pawl ih a hrampi theihthiamnak kilhim dingah na thazaang lam hruai tu ding, khat le khat rualremnak le US le leilungpi ih um American miphun pawl karlak ah leitlunhuap ih mipi that nak ding thanso nak hrangih remdaihnak hrangah Pathian hnenih a dil thu a rak sim bet.\nU.S Bishop pawl thurelkhawmnak ah thu tampi cui sun ah an rak bur. U.S Bishop pawl in nauthlaknak, Biaknak lam zalennak, miphun lam le farahnak pawl tel in an lungkim lo thu cozah uk nak thar ih thunlut dingah an timtuah thu sim dingah tumtahnak an nei. January, 2017 ah Pope Francis in U.S president Donald Trump hmuah nak ah khal thu a rak sim dah.\nBawi Jesuh ih zangfah nak meisa kha mi dang hnen zemdarh uh February 22, 2021\nMai um nak hmun le ram a feh san tu pawl le harsat tuar tu pawl hrangah Pope in thu a suah February 27, 2021\nPope zung ihsin covid 19 pulhnat caan ah vua luh ni tlawngkai ni thum vut cam culh nak lam hmuh nak (January 13, 2021)\nPope ih Kawlram mipi pawl hrang thlacamsak nak 7.2.2021


Pakistan Ram Ih Sweden Missionary Misual Pawl Ih Kahnak Ruangah Thi - Chinland Today Media\nPakistan Ram Ih Sweden Missionary Misual Pawl Ih Kahnak Ruangah Thi\nDecember 16, 2012 10:23 am·1 comment\nCaleb L Ci Luai\nLahore, Pakistan : Tuizar Tlawngkai Nihnih Ni ah, Pakistan ram ih Missionary kum 40 tluk rak tuan ringringtu cu, meithal le hmaikhuhnak thawn a tuamaw mi mi 2 cun an kah ruangah a dinhmun tihnung um tak thawn Lahore ih Jinnah Hospital ah ret asi ih, zia-um lam a pan theilo ruangah an ram Sweden ah kuat tlun asi.\nSweden mi Bargeeta Almeby, kum 62 mi cun a motor a mawn rero lai ah motorbikte ih to mi 2 cun umhmun ah an rung kap a si. Amah hi kum 40 sung Lahore ih ummi Full Gospel Missionaries Bible College ih Managing Director tuan rerotu khal asi. Palik pawl hnen ah FIR thunluh asi zo ruangah, palik pawl cun himi thuthawn rinhmaihnak ummi pohpoh cu kaih ih thusuhnak neih a theih asi ti in thu an suah ve.\nCutin an kahnak hliamhma pawl tuarlo le damsuak theilo cun, a renmi Pathian hnen ih cawlhahdam ding in Tlawnglai Nili zanlam ah a thi. Rinum tak in a renmi Pathian cun lungawiten a rak hmuak ding ti cu zumnak mit thawn hmuh theih asi.\nChristmas Thusim Ruangah China Cozah In Mi 9 Kai\nSiyum Khua Ih Mizoram Missionary Inn Kang\nIran Pastor Saeed Abedini Cu\nChristian Mi 2 North Korea Ram Ah That\nThuthangtha Simmi Duhlo Ruangah Pakistan Christian Kapthat\nTluang Lian(martar0 says:\non December 17, 2012 at 10:37 am\nA nunnak rimhmui tein Bawipa caah a pek cang!Zumtu cu sawhsawh in kan thi kho lo.Thlaici cu a thih ta lo ahcun a karh kho lo.Bawipa nih Pakistan ram ah Thiang Thlarau thanghnak tlun tet ko seh.Amen


Singer:Sui Hlawn Rem nih’A pasal duh cem mi a rak phuan cang hi. – Onlinenungak\nSinger:Sui Hlawn Rem nih’A pasal duh cem mi a rak phuan cang hi.\n1. A hmaisa in, na suahnak khua leh tui nan umnak, in sim thei pei maw? ANS : Aw… (Thantlang peng – Sopum) khua ah ka suak i hinah thanglian, khawsa mi ka si i tu ah khal kan um lai.\n2. Na Nu le Pa teh an dam tha hai maw, an hmin in sim thei pei maw? ANS : Aw Pathian zarah an dam tha Ka Nu – Sui Thluai Nawn. Ka Pa – That Kulh Lian an si.\n3. Unau ziangzat nan si i nang a paziat nak na si? ANS : U nau panga kan si ih kei hi a lai ta bik ka si.\n4. Tu hi kumziat na si, na suah kum leh nithla in sim thei pei maw. ANS : Atu hi kum 23 ka si. 18, 8, 1997 kum ah ka suak. 5. Kumziat na tiah hla na raksakthawk, Hla fingziat na sakzo Single Album na suah thei hrih maw? ANS : Ka cin ban, ka theihawk hrawngin hlasak ka rak thok zo. Hla ka suah zet cu ziangzet ciah ti ka thei lo i (Fing35) lan hrawng si ding. Single Album cu ka suah thei hrihlo, Atu hi kan timtuah rero lai a siih ka țheh deuhhrihlo, a rei hlanah a suak dingih thazang in rak pe cio uh tiah ka lo sawm cia hai.\n6. Na hlasakmi lakah ziangmi hlate si na duh bik? a silole ziangmi hla na sak mi in na nun a lo neh bik? ANS : Hla ka sak mi hmuahhmuah hi ka duh țheh, (”MUALPHO IN A KAN CHIAH LO”) timi hla hi ka duhbik le ka nunnak ah hmual a neibik in ka nunah hna a țuan bik tin ka ruat.\n7. Ziangvek hla pawl na sak theu? Ziangvek style si na uar zawng? ANS : Ziang hla khal ka sak thei ko. Country le Slow hi ka mil bik, Rock style hi ka kaih lo. 8. Hmailam ah ziangtin kekar vivo na tum in sim thei pei maw? ANS : Bawipa in i zangfah sung cu Aw le Zai in Amah hna thianghlim tuan ding in ka tum ko.\n9. Pathian hnatuan dingah ziang mi a thupibik in na ruat? ANS : Pathian thawn theihawk, Amah Pakhatnak ah ret kumkhua le a hna kan țuannak ah lungawi tei’ um hi a thupi bik in ka ruat.\n10. Ziangvek mipa Pasal dingah na duh? AND : Pathian a thei ih hmelțha le keimah i duhdawt thiam tu, cun kan Innsang a duhdawt thiamtu le Inn sungsang țuanvo a la theitu Pasal ka duh.\n11. Love Song hi sual ah na ruat maw, Ziangtin si na hmuh ve dan ? ANS : Love song hi sual ah cun ka ruat lem lo. A sinan keimah in cun sak ka tum lo, Pathian thawn kan pehzomawknak ah ka nun țhangter tu a si lem lo tin ka hmu. 12. Gospel singer dinhmun in ziangha har na ti bik? ANS : Mipi in in theihthiamlo can khi a har bik ka ti. A san cu in sawmtu pahnih pathum in an tonawk tikah in sawm hmaisa tu hnenih feh a țul. Cu tikah mi dang in an theihthiam lo mi khi a har bik ka ti. 13. Thlarau lam ih kan țhansoh thei lo hi ziangruang bik a si tin na ruat? ANS : Bible kan siar lo, thla kan cam lo, Pathian thu kan ngai lo ruangah a si bik ko.\n14. Pathian hlasaktu dinhmun in ziang vek caan si na lungawi bik caan in sim thei pei maw? ANS : Mipi in Rundamnak an co caan hi ka lungawi bik caan a si. 15. Mipi hnenah thuruah sim duh na nei maw? ANS : Thuruah nak can in neihter mi parah ka lungawi tuk. Pathian ih in pek mi ka awzai le zaihla in Bawipai hna kan țuannak ah thazang in pekih in dinpitu Chin miphun hmuahhmuah nan parah ka lungawi tuk.\nHmailam caan khalah, nan thazang peknak ka tul kumkhua. Sim/Zirh ka țulcan le in Sim/ Zirh dingah ka lo sawm. Keimah vekin aw le zaihla thawn Pathian a rianih a hnatuantu pawl khal thazang pe cio uh. Duhdawtnak thawn pakhat le pakhat thazang pe thiam bawm thiamtu si zuam uhsi. Bawipa in thlawsuah lo pe cio sehlaw


Champion - Chinland Today Media\nJuly 19, 2012 1:50 am·0 comments\nBible Siar Ding: 1 Samuel 17:1-9, 32-51\nCutikah David in, “Naam le fei le thal keng in do i tum. Sikhalsehla kei cu na zuammi Israel pawl ih Pathian Ziangkimtithei Bawipa ih hmin in nangmah do dingah ka ra a si,” a ti.\nIsrael ralkapbur pawl in anmah dongiartu Goliath hmai ih an tuarnat daan ding khi na thinlung mitthlam ah vun suai ve hnik. Israel miphun cu Yahweh Pathian neitu miphun an si ko nain Filistine ralkap pa tawng ngamtu ding khop in mi ralttha huaisentak cu zohman an um ta lo. An hrangah Goliath do-neh theitu ding mi ralttha le cak huaisen Champion an ttul a si.\nTuukhal tlangval note pakhat cun Israel ralkapbur pi ih an tthelhmi cu a rak thei ngah tariai. Goliath ih do-ngiarnak cu Israel miphun lawng si loin “a nungmi Pathian ih ralkapbur do-ngiartu” khal an si (1 Sam. 17:36). Israel miphun ngiartu cu Israel ih biakmi Pathian ngiartu khal a si cih.\nRaltthatnak thawn a khat ih tontehnak tampi a neitu Pathian ih hriakthihmi tlangval note David cu Israel hmuhsuamtu Filistine mipa Goliath do dingin a timtuah aw. Yahweh Sabaoth, Ralkap burpi hotu in a hmai ihsin ral a do sak. David in Pathian cun nehnak a pe hrimhrim ding ti a rinsan ngam a si.\nIsrael ralkapbur cu Yahweh ih Nehnak Thantar hnuai in an feh ko nain Ralkapbur hotu Bawipa ih huham parah rinhlelhnak thinlung an nei. Asinan Bawipa in mi pakhatkhat in rinnak thawn raldo dingih a suah ding a hngak hrih. Bawipa in David cu a minung pawl ai-awh in Amai’ hmin ih ruangah raldonak ah cahnak thawn a do a si.\nYahweh Sabaoth, Na hmin sunlawinak hrangah Na cahnak huham thawn rung cangvai aw, tuni ah rinnak thawn ke ka kar a si.\nKa mittih mi pawl ka hmuh daan thlenghtu dingah Yahweh Sabaoth Pathian neitu ka sinak cu ziangti’n so ka theih thei ding?


Meithal Keng Pawlin Mandalay, Falam Baptist Church Pastor An Hruai Suak – Meifar\nMandalay, Falam Baptist Church Pastor Rev. Thian Lian Sang cu ralkap kor hruh lo, mipangai vekih um meithal keng pawlin an inn ihsin an hruai suak.\nSeptember 16 zinglam nazi 11:00 hrawngah mipangai vek ih um meithal keng pawl cu an inn ah an va lutchilh ih “Thusut ding aum” tin an hruai suak. An inn hmaiah motor pangai (ralkap motor si lo) 3, bike 3 le minung 20 hrawng an va feh.\n“Kan inn hmaiah mipangai kor hruh pakhat ara ih “Sayapa aum maw?” tin in sut. “Um ee” kan rak ti, thusut ding kan nei ih kan sut thluh hnuah kan ra thlahsal ding” in ti. Khuitawk ah an fehpi tum, ziang sakhan ah an fehpi tum ti khal in sim lo.\nAn zaten mask an bun thluh ih meithal an keng, innsung ih phone 5 khal an la. Nan nih khal khuitawk hmanah rak feh hlah uh, kan lo zoh ringring in ti” tin an innsang pakhat in media hnenah a sim thei. Covid-19 thlisia a veithumnak a hrang laiah Rev. Thian Lian Sang cu Mandalay ih Covid-19 damlo pawl tuamhlawmnak a tel ṭheu. (#Zalen)


BIBLE THU - Hre Mang\nBAIBAL THUANTHU ( BIBLIOLOGY)\nХρІЅΤОЅ ό θέοЅ\nPART I. THU HMAIHRUAI\nPART V. APOCRAPHA: (HIDDEN)\nBible Thuanthu ngan mi hi rak siar aw la zirnak, theihnak, le Pathian kutcak a langmi mangbangza Cabu asi zia na hmu ding.\n· Bezai (Poetical) Cabu 5 pawl : Job, Psalms, Proverbs, Ecclesiastes, and Song of Solomon,\n· Kumsang (Prophet) 17 cabu pawl: Isaiah, Jeremiah, Lamentations, Ezekiel, Daniel, Hosea, Joel, Amos, Obadiah, Jonah, Micah, Nahum, Habakkuk, Zephaniah, Haggai, Zechariah, and Malachi.\nThuthlungthar: Thuthangtha, buli 4, A thlahmi pawl tla ih tuahnak bu 1,, cakuat bu 21, le Thupuan bu 1..\nSubpages (10): Apocrapha Cabu Thuanthu Bible SImfiang tikah Thlun ding pawl PART II: BAIBAL CATHIANG AN POMDAN TLANGPI PART III: BAIBLA FINGKHAWI DAN PART I. THUHMAIHRUAI PART IV: THUTHUANGHLIM CABU HMAISA (ORGINAL TEXT) PAWL PART V. APOCRAPHA: (HIDDEN) PART VI: THUTHIANGHLIM KENKAWH DAN LE FINKHAWM DAN Thuthianghlim Kenkawh dan le Finkhawm dan Thuthlungthar An rak Pomdan Dawtdawt


Donald Trump in Nehnak a co lo a si le US ram ka suah san ding – Lil Pump | Falam Online Media\nNovember 3, 2020 November 3, 2020 Ni Hnem Sung\t0 Comments\nRapper hminthang Lil Pump cun tukum US rampi hrilawknak ah Donald Trump in nehnak a co lo a si le US ram suahsan a tum thu a rel suak.\nLil Pump cun Trump 2020 lukhuh sen khuh phah in “Trump in nehnak a co lo a si le hih hmun ka suah san ding ih Colombia ah ka feh ding” a ti.\nTleirawl duh co zet mi “Gucci Gang” hla saktu Lil Pump cu November 1 ni ih Pu Trump te campaign tuahnak hmun Florida ah a va telpi hai ve ih hivek dinhmun tiang rorin Pu Trump te cangvainak ih a tel ruangah a fan pawl cun Pu Trump an din pi phah thluh ding ti`n zumnak a um a si.\nHitiih Pu Trump a dinpinak san cu Biden le Trump tax plan a hliahkhaih ruangah a si. Pu Trump in ka tlin sal a si le Tax niam thei tawk in ka tuah ding a ti lai ah Biden cun milian sum laklut ṭha pawl Tax tampi ka pek ter ding a ti ruangah Lil Pump cun tuvekin Pu Trump a dinpi nak san a si.\nRapper 50 cent khal in kan dung october thla ah TV ih suah mi Biden Tax plan a hmu ruangah Donald Trump ka vote ding ti`n mipi a theih ter a si. (Fox)\n← MRTV ih hnaṭuan Pu Kap Hlei Piang cu Hngawng tan in that tuar\n“Pi Pi Suh” Biazai by Salai Siang Cung Luai →\nCristiano Ronaldo in a rual ṭha Khabib a din pi\nTidai bal in ruangah Minung 300 lenglo Zato inn An Thleng\nAugust 24, 2020 August 24, 2020 Ni Hnem Sung 0\nAr vulh tum nak Hmunpi cu Khuahlan Thlaan ropi a rak si


November 1, 2008 8:09 am·0 comments\nNa voih maw si?\nTlangval fimtuk lemlo in fala pakhat a leng. Inn sung room te takah an pahnih ten anto. Tlangvalpa cun aduhdawtnak biathu pawl a vun hlan zik thlang. Asinan, fala nu in, voih thuu tuk, awnlo in a rak thawh ngah pang a rak si. Tlangval pa khal cun theithiam menloin “Na voih maw si?” tin a suh.\nFala nu a thin heng tuk, “Hi room te ngaingai ah kan pa hnih vial kan um, na voih lo le ka voih, suh awk a tul maw?” A ti ve mai.\nNga kan thliar pei?\nTlangvalpa in fala nu Mawite hnen ah hitin thu a sim. “Mawite, ka lo duhdawt tuk, ka thilo ih cufang so khaw, asinan, kei cu val dang pawl bangin ka lo duhdawtnak thu kalo hlan thiamlo. Asinan ka mitmeng ah in theithiam ko ding ka zum”! ( Mawite cun a ngai kerki).\nHitin a simsal “Mawite, ka lo duhdawtnak cu maw, a cem thei dahlo ding, tiva pakhat a luang rero vek a si” a ti. Mawite in thudang arak ruat ngahpang ih a tongmi a thei lo. Mawite cun “Cui tiva cu khawi nah a um, nga kan thliar pei?” a ti.


SINGAPORE TI MI CU … - Chinland Today Media\nSINGAPORE TI MI CU …\nJune 24, 2010 2:50 am·2 comments\nSingapore tikulh ah hin B.C 2000-1500 hrawng ihsin minung an rak um thawk ding tiih zum a si. Tikulh fate 63 a um. Portuguese, Japanese, Britain, tvk., in an rak uk dah.\nTuih Singapore ram cu 1819 ah English mi Sir Thomas Stamford Raffles in a rak din. 1946 ah Britain ih Crown Colony pakhat ah tuah a si. 1959 ah mahte ukawknak a ngah ih Lee Kwan Yew cu Prime Minister hmaisabik a si. Sept 16, 1963 ah The Federation of Malaysia ti mi Malaya, Sabah (North Borneo), le Sarawak kawmkhawm cu a zawm. Asinan, Aug 9, 1965 ah himi ihsin a suak sal ih mahte zalennak a ngah.\nSingapore ti mi hmin hi Malay tawng Singa (Lion) le Pura (City) ihsin ra a si. Himi a tawng hram ngaingai cu Sanskrit tawng Sinha (Kiosa) le Pura (Khawpi) ihsin ra a si. Curuangah Singapore ti cu “Kiosa Khawpi” (Lion City) tinak a si.\nA Ram Dinhmun:\nSouth East Asia ih um a si ih Malaysia le Indonesia ram karlak ah a um. A ram kauh lam hi 697 sq.km (267 sq.mi) a si ih Leilung: 687 sq.km le Tidai: 10 sq.km a si. Leitlun ram kauh lamah 192nk a si. Washington, D.C hnakin a let 3.5 thain a tumdeuh. A ram sannakbik cu Bukit Timah tlangmual a si ih 166m (pi 538) lawng a sang.\nTuluk 76.8%, Malay 13.9%, Indian 7.9%, Adang 1.4%\nMandarin 35%, English 23%, Malay 14.1%, Hokkien 11.4%, Cantonese 5.7%, Teochew 4.9%, Tamil 3.2%, Tuluk tawng dang 1.8%, Adang 0.9%.\nBuddhist 43%, Christian 15 % (Protestant 10%, Roman Catholic 5%), Muslim 15%, Taoist 9%, Hindu 4%, Adang 0.7%, Sakhua Nei lo 15%.\n(d) Zung Tawng:\nZung Tawng (Official Language) 4 a um ih English, Tuluk, Malay le Hindi an si. Asinan mipi ih hman tlangpibik Tlang Tawng (Common Language) cu Mirang le Tuluk a si deuhbik.\nMipum 4,840,600 (July 2009) an um ih leitlun ah mipum tambik ram 117nk a si. Nunau 100 ah mipa 95 an um. Mipum bitdan hi Peng 1 kimvel ah 18,898 a si.\nMipum lakah Rammi (Citizen) hi 3.64 mil. le Ramdangmi hnatuan, tlawngkai, tvk., ih um hi 1.2 mil. an si. Ramdangmi lakah 70% cu hnatuan le 30% cu PR (Permannent Resident) an si. PR hi 533,000 an um. Ramdangmi hnatuan zate’n 870,000 tluk an um ih WP (Work Permit) thawi hnatuan – 757,000, EP (Employment Pass) le S-Pass (Special Pass) kaitu – 110,000 hrawng an um. Himi lakah Hnenum 190,000 (a hrek tluk cu Indonesian) le Construction ih tuan – 230,000 an um. Tlawngkai ih um hi 85,000 hrawng an si. Kawlrammi hi 50,000 lenglo um dingih zum a si ih tlawngkai ih um hi 7000 hrawng an si. Rammi (citizen) ih zatek 40% cu Singapore ih suak lo, ramdangmi lakluh mi an si. PR hi kum tinte an la bet ringring ih 1990 ah Rammi 23 ah PR 1, 2000 ah Rammi 10 ah PR 1 le 2009 ah cun Rammi 6 ah PR 1 a si thlang. Rammi le PR hi an lak bet vivo lo (lole) an karh lo ih nau neih zat a karh lo asile 2020 ah cun mipum hi an tumsuk ding ti’n an zum. 2030 ah mipum mil. 6.5 kim dingih an tumtahnak hlawhtling ding cun tui hnu kum 5 sungah Rammi 40,000 le PR 200,000 an lak bet a tul ti a si.\nZemrualin nunau 1 ih nau neih zat hi 1.29 lawng a si. 2007 kum ah neiaw 23,966 an um. Singaporean pitling lakah zatek 33% (1/3) cu nupi-pasal nei lo, leng-u le val-u an si.\nSingaporean ramdang ih hnatuan le tlawngkai hi 153,500 an um ih a hleicein Australia, UK, US le Tuluk ah a si bik. Singapore ih ra tlawngtu tambik hi Britain ihsin a si ih a sangtu ah Germany ram a si. Rammipawl lawng hi Taxi mawn an siang. Rammi (citizen) cun ram 150 ah visa tul loin duhtawk a tlawng thei.\n(f) Dam kum:\nZemrualih minung dam kum (life expectancy) hi kum 81.98 a si. Mipa: 79.37 le Nunau: 84.78 a si ih leitlun ah dam reibik 4nk a si.\nKum 15 tlun ngan thei, siar thei. Cathiam zatek: 93 % (Mipa 96.6%, Nunau 88.6%).\n1998: 30.3% (Mipa 27.1%, Nunau 3.2%)\n2004: 25.3% (Mipa 21.8%, Nunau 3.5%)\nMipa kuakfawp an tumsuk nan nunau kuakfawp cu an karhsawn. Singapore dan ah kum 18 hnuai cu zu, kuak le kuak lam thilri lei sian a si lo. Hmun pawimawh tampi, zung, innpi, dawrpi, rawldawr, tvk., khal kuakfawh kham a si.\nTV, TEL: le Internet\nTelephone line – 1.857 mil. (leitlun ah 59nk)\nMobile Line : 6.375 mil. (leitlun ah 77nk)\nRam Telephone Code: +65.\nRadio: AM 0, FM 19, Shortwave 1\nT.V: 1 (Channel 8 a um).\nInternet Ram Code: .sg\nInternet Neitu : 864,943 (leitlun ah 43nk)\nInternet Service Providers (ISPs): 9\nInternet Hmangtu : 3.37 mil. (leitlun ah 55nk)\nLeitlun ah eithup malbik 3nk (2009) a si. Hnatuan nei lo zatek : 2.2% (2008) an um ih leitlun ih malbik 23nk a si. Cun leitlun ram dangdang lairelnak tuah tamnakbik 3nk le leitlun ih lawngcawlhnak tumbik a si. Naute thi malbik ram pakhat a si fawn. Leitlun sumdawnnak thabik khawpi ah New York sangtu a si. Cozah hnatuantu hlawh sangbik ram pakhat a si. Leitlun bank thabik 50 lakah Singapore bank 3 (DBS- 24nk, UOB – 35nk, OCBC-36nk) an tel. Asia ihsin Singapore le Japan lawng an tel ih Japan bank Shizuoka Bank cu 48nk a si.\nChangi Airport cu leitlun ih tumbik le lunbik 3nk a si. Airline 81 thawn zarh tin vawi 4220 in ram 59, khawpi 192 ah a zam ringring. Terminal 3 a um. Cun nunau le mipa hlawh khal a tanaw tuk lo. Zemrualin nunaupawl in mipa hlawh ih 86.7% an hlawh thei ve.\nGuinness World Records ah bik sinak 100 ngankhum mi a nei. Tt. SMS kuat cakbik, Bawli hri saubik, Cream Cracker ei rang theibik, tvk.Cun leitlun ih PK (cekcek) zuarlonak, umlonak ram umsun a si men thei. PK hin ram a balter an ti ruangah zuar le keu sian a si lo.\n1959-2009 tiang kum 50 sungah PM 3 lawng an um.\n1959 – Lee Kuan Yew\n1990 – Goh Chok Tong\n2004 – Lee Hsien Loong\nLeitlun ah cozah hnatuantu hlawh thabik ram pakhat a si. President ih kum 1 hlawh hi S$ 3,870,000 (US$ 2,800,000 hrawng) a si ih USA president ih kum 1 hlawh hi $400,000 a si. US ih Senior Advisor, Chief of Staff pawl kum 1 hlawh hi US$ 72,000 a si.\nSinak Thla 1 hlawh Kum 1 hlawh\nPresident 119,520 3,870,000\nPrime Minister 115,920 3,760,000\nSecretary (MR4) 59,760 1,940,000\nEntry Superscale Grade (SR9) 18,240 398,000\nMember of Parliament 13,710 225,000\nRawn : (1) Internet\n(2) The Straits Times\nSINGAPORE TIMI CU… (I)\nMalaysia in Bangladesh 1.5 Million A Ko ding: Daanlo ih Um Ramdangmi Hnattuantu pawl Dawisuak Ding\nSingapore PM hlun Vui Liam\nSabah Ah Chinese Tourist Le Hnen-um Pakhat Hruaihlo Tong\nMalaysia Wangyipu Najib Razak: Christian In Pathian Cu “Allah” Tiin Ko Thei\non July 1, 2010 at 1:30 am\nRual Liante, Na ca rawn thlah mi cu hna a vang ter zet. Theihnak kautertu le cinken ding hrangih thil tha an si ..\nSalai Napoleon says:\non July 31, 2014 at 8:38 pm


British Vanzam In Taliban Pawl Bomb Thlak - Chinland Today Media\nBritish Vanzam In Taliban Pawl Bomb Thlak\nJune 24, 2009 3:41 am·0 comments\nAfghanistan ram thlanglam ih Taliban pawlih um khawm nak hmunpi Camp cu British raldo nak Vanzam in mizan ihsin Bomb a thlak ciamco ih, tui dinhmun ah minung ziangzat an thi ti leh ziangzat in hriamhma an tuarti thufiang theih a si hrihlo.\nFarc Tapung Pawlin Police Pawl That\nQari Zainuddin Kap That\nTui Taliban pawl kaptu hi Operation Panther’s Claw timi hmin pu an siih, US ralkap thabik Commando leh British ralkap thabik Commamdo Airforce kawmaw Black Watch an timi ralthuam tha zetzet paitu minung 350 pawlin Taliban pawlih umkhawm nak hmunpi Camp cu an luhcilh rero laiih, tlunvan lamin British Airfoece thazet zuangcakzet leh ralpawlih an rakkah khalih ralpawlih meithal cerek rakkah thlaksak thei pawl thawn an Bomb rero lai.\nDefence Ministry thupuangtu cun tuti vek ralkap tahzet leh Airforce tha zetzet thaw in Taliban pawlhi an do dahlo ih tuittum cu an thil timi a ropi zetih hminsin tlak rori a si ih, Helmend Province ih Taliban Tapung pawlih hmunpi cu US ralkap leh British ralkap pawlin an siim rero lai a si a ti.


Pathian ih Hminthannak - Chinland Today Media\nDecember 9, 2012 12:53 am·0 comments\nBible Siar Ding: John 2:13-22\nCutikah a dungthluntu pawl in, “Maw Pathian, Na inn ka tlaihsannak cu ka lung sungah meisa bangin a alh” tiah Ca Thianghlim ih a rak timi kha an vun mang saal.\n– Johan 2:17\nKa rualpi pakhat cu kan community sungih umnak inn nei lo pawl bawm dingah thinlung takin duhnak a nei. Amah cu organization pakhat thawn kom aw in inn nei lo pawl bom thei daan ding program a tuah. Ka rualpi dang pakhat cun khuahlan mawttaw pawl khawl duhnak thinlung a nei. Raalringzet in a rem ttha ih khuahlan hlawnthil kilkhawitu ah a hung cang.\nThil pakhat asilole minung pakhat parih thahiarnak thinlung kan neih tikah cuih thahiarnak (passion) cu kan nunnak cangvaitertu le mawngtu tha pakhat ah a cang. Minung cu thil pakhatkhat – mawttawka, innsungsang, hnattuan, ei le in, tivek ah duhhiarnak nei thei hlir kan si. Sihmansehla mi paziat in so Pathian hrangah nung dingin duhhiarnak kan neih?\nJesuh cu Biakinn (Temple) sungih a luh tikah, A Pa ih inn sungih thil umtu daan pawl in a thin a natter. Hmun thianghlim ih a leenglam khaan, Gentile mi pawl le nunau pawl ih Yahweh an biaknak hmun cu paisa thlenghtu pawl ih amiat hawlnak hmun ah a cang. Pathian hrangah duhhiarnak nasatak neitu Jesuh cu um men thei loin cangvai ko cumi cun a tuah. Amai’ hrangah a si lo, A Pa, thianghlim le upat sunloih tlak hrang sawn ah a si.\nPathian in Biakinn thianhlimter ding cu in fial ngelkher lo men thei, asinan A hrangah nung dingin duhhiarnak neitu si dingin in duhsak thluh a si.\nThianghlim Bawipa, Na hrangah le Na hminthannak dingah hiarhalzet ih nun duhnak thinlung i neihter hram aw.\nPathian hminthannak dingah tuni ah duhhiarnak ka nei maw?


Suu Kyi Tei’ Unau Thubuai High Court Ah Rel Ding - Chinland Today Media\nJune 4, 2010 1:20 pm·0 comments\nKan dung May 23,2010 ah Kawlram thuthennak High Court cun Aung San Suu Kyi le Aung San Oo tei’ unau karih buainak thuhla thawn pehparin an lawyers tuantu pawl cu an thubuai relkhawmnak ih tel dingin theihternak thu a sim sal.\nKan dung April 29, 2010 ah High Court cun Aung San Suu Kyi ih dilnak vekin atui’ a umnak inn cu tuah that sal (renovate) a dilnak cu a pom sak ih, tuah rero a si lai ah Suu Kyi ih u Aung San Oo cun an sungkua ‘Ro’ thuhla thawn pehpar in High Court ih rel sal dingin dilnak a thlen sal.\nNo. 54-65, University Avenue (Avenue=lamzin) ih um Suu Kyi an hrenbetnak cu atlun khuhnak (roof) le thil dangdang an tuah that rero lai ah Aung San Oo (USA ih um) cun April 06, 2010 ah tawpter dingin High Court a dil zo na’n High Court cun an pom sak lo.\nAsinan Aung San Oo cun May 13, 2010 ah dilnak ca a pe sal ti a si. Kawlram High Court cun May 28, 2010 ah hih thubuai hi relkhawmnak tuahpi a tum ih, Suu Kyi ih lawyer Nyan Win cun, “Thubuai relnak ih ka tel ahcun ahlan ih ka sim vek cekci ka rel ding” tiah a ti.\nThuthang siarbet Ding Dang\nThubuai relnak ding ni cu a fiang hrih lo na’n Kawlram dan ‘no. 39 section (1) vekin inn sang (sungkua ta) tuah tha dingin ‘long awk rero mi thilri’ cu zianghman tham ding a si lo ih, thil dang tuah thatnak cu zohman in an kham thei lo ding” timi cu Nyan Win in High Court ah a rak rel dah.\nAung San Oo hin a neh ahcun tuni tiangih an inn an tuah rero mi cu colhter a si ding tiah Nyan Win cun a sim bet. 2008 May thla ih Cyclone Nagris ruangah Suu Kyi umnak inn cu nikhat hnu nikhat a rop deuhdeuh ih, kan dung thla ihsin atlun (roof) le a kulhnak pawl tuah a si.\nLondon ih thuthangca pakhat ‘The Independent’ timi cun 2000 kum ihsin Aung San Oo (US citizen sinak co zo) cun an innsang thilri ih a covo ding thu thawn pehpar in Kawlram High Court ah dilnak ca a ngan na’n High Court cun ziangtin hman an relsak lo ih, 2001 khalah zianghman an relpi lo’ ti’n kan dung February thla ah a ngan.\nBogyok Aung San le Daw Su (Khin Kyi) tei’ nupa cun fapa pahnih le fanu pakhat an nei: upabik ihsin Aung San Oo, Aung San Lin le Aung San Suu Kyi pawl an si. Aung San Lin cu kum (8) lawng a si lai ah tidai ah a tla.\nSuu Kyi Dilnak Supreme Court In Ngaisak Ding\nSuu Kyi thuhla rel sal dingin ngen\nSuu Kyi Ralkap Acozah Thawn Ṭangtlang Ah Puh


Ayatollah Khamenei congratulates Iranians on New Year\nMar 20, 2018 19:53 Asia/Tehran [Updated: Aug 31, 2019 10:59 Asia/Tehran]\nLeader of the Islamic Revolution Ayatollah Khamenei offers congratulations to the Iranian nation.\nLeader of the Islamic Revolution Ayatollah Khamenei on Tuesday offers congratulations to Iranians on New Year, calling on the entire nation to dedicate their efforts to promoting domestic production in line with Resistant Economy.\nIn a speech aired minutes after the turn of the year, the Leader extended New Year felicitations to all Iranians at home and abroad and other peoples who celebrate Nowruz, which marks the beginning of the spring.


ICA President Salai Ni Li Lian Interview - Chinland Today Media\nJune 19, 2012 3:47 pm·16 comments\nCT : A hmaisabik ah na hmin pumhlum le na thuanthu tawi in sim thei pei maw?\nSNL : Ka hmin pum cu Ni Li Lian a si. Salai Ni Li Lian kan ti pei cu. Falam ih suak le thang lian ka si. 1988 ah Kawl ram in ka rak tlan ve. India ah kum 7, Australia ah kum 7, US ah kum 9 ka um thlang.\nCT : 8888 Generation sungtel pakhat na si tin kan theiih Chin ram hrangah le Kawlram pumhuap nan cangvaih dahmi le cangvai reromi tawiten in hlawm thei pei maw?\nSNL : Rangoon University ih tlawng ka kai lai ah Falam tlawngta palai in Chin Literature and Culture Committee ah ka rak tel theu. 8888 in Falam ah Students Union kan rak din hnu Peng dangih Chin tlawngta dang pawl Falam ah kan rak sawmih Chin Students Union tla kan rak din.\nRalkap pawlih uknak an lak hnu Mizoram, India ah tlawngta dang thawn kan rak tlanih Chin National Front (CNF) ah kan rak lut. CNF ah Cabinet Secretary pakhat tuanvo tiang ka rak kai. CNF ih ka um lai ah tlangparmi pawl ih rak dinmi National Democratic Front ah le, tlangparmi le Kawl pawl ih rak dinmi Democratic Alliance of Burma ah kan rak tel ve. Sunglam buainak ruangah CNF in 1992 ah ka rak cawl.Tufang cu Chin ram le Chin mi pawl hrang kan theih tawk zuam ve dingih kan dinmi Institute of Chin Affairs(ICA) ah Hotu tuanvo ka kai.\nCT : Ziangtik kum ah USA na thlen ih ziangbik na tuah/tuan theu?\nSNL: 2003 kum ah Australia ih ka hna tuannak company in San Diego, California, USA ih hna pakhat tuan dingin in rak thlah. Cumiin tutiang USA ah Software Engineer hna tuanin ka um ta. Ka tuannak cu telecommunications company pakhat a siih, tufang kan tuah bikmi cu android phones a si.\nCT : Innsang nupi, faa nau pawl an hmin teh simsian a si maw?\nSNL: Ka nupi Van Cin thawn 2003 kum ah kan nei aw. Fapa pahnih kan nei. Mang San Nilian (kum 7) le Lalsin Mawi Nilian (kum 5). Rualpi pawl cun Lai dan in San San pa ti ah in ko theu.\nCT: Ramkhelh cangvaihnak lam ah nunnak tiang thap ngam in pumpetu pakhat dinhmun in tui Kawlram thlenghawnak hi ziangtin na thlir ve?\nSNL: Kawlram tampi a thleng awk reromi cu ka lung a awi zet. Asina’n, democracy kan ngah zo ti phunin kan di a riam pang ding ti cu ka phaang zet. A thleng awk tulmi tampi a um lai. A hlei ce in kannih Chin mi le tlangparmi pawl hrangah tla cu tampi a thleng awk tulmi a um lai.\nCT : Daw Aung San Suh Kyi hin mipi pawl ih kan duh thluahthlomi Democracy ram diktak lole Federation ukawnak ah in thlenpi thei pei maw?\nSNL: Kawlram ih miphun dangdang (ethnic nationalities) pawl karlak rem-awksalnak (national reconciliation) tuah ding a tul zia le democracy ram diktak tuah ding a duh zia tu pekih a tongmi ka hmuh ruangah Aung San Suu Kyi in tlangparmi pawlih kan duhnak le thinlung in theihpi thlang a si hmang ti cu ka zum. Asina’n, a mah pakhat lawng cun in thlenpi thei lo ding. Mipi in kan zuam ve zet a tul ding.\nCT : President Theih Sein tlun ih na hmuh dan? No U-turn tiih a au-pi rero mi tlunah ziangtin na ruat?\nSNL: Kawlram thate ih thleng awk ding a duh cu a bang na’n, tlangparmi pawl parah ziang vek ruahnak a nei ka thei lo. Cun, a mah in duh taktak hman seh la, duhdan phundang a neitu an um pang a si le cu dunglam ih kirsal thei lo ti rori cu a theih lo ding.\nCT : USA in kum reipi a kharhkhummi pursum leilawnnak (economic sanction eased) onn a si tikah ramsung mipi ziang kan bang pei?\nSNL: Mipi hrangah malte tal cu a tha deuh ko ding. Asina’n, ei-ruk nak (corruption) a suak sinsin pang ding ti tla mi hrekih phanmi a si. Mi hrekkhat pawl kut sung lawngih sumdawnnak thupi pawl thleng thluh lo in, mipi hnenah a thleng thei ding a thupi zet ding. Kiangkap thil (environment) siatsuah tuk lo ih thansonak hna tuah thei dan ngaihtuah tla a tul ding.\nCun, Laitlang ih ummi pawlin, hmun dangih ummi pawl vekin thathnemnak an hmuh ve nak dingah cu Laitlang tla hmun dang vekin sumdawn theinak lamzin an on ve a tul ding. Tutiang cu ram dangmi pawl Laitlang ah duhvekin feh menmen hman an siang hrih lo tiin ka thei.\nCT : Tubaite Institute of Chin Affairs (ICA) timi pawlkom thar din thu kan thei ziangvek pawlkom a si? USA government theihpi zo timi thu tla kan thei ih ziangvek a si?\nSNL: ICA cu Kawlram sung le ram lengih a ummi Chin mipi thuhla khaikhawmtu le peng khat le peng khat tih-awknak le huatawknak um lo ih rualremtei’ hna tuan tlang thei dingih a tawlrel rerotu pawlkom a si. US kumpi hnenin pawlkompi sinak registration le employer identification number (EIN) timi tla felfaite’n a ngah zo.\nCT : Mipi hrekkhat in Anti-CNF tivek ruattu an um ih thil umtu dan in sim thei pei maw?\nSNL: Chin pawlkom dang zo khal ICA in domi a nei lo. Chinram le Chin mipi thathnemnak ih a hna tuanpi ding ti’n a hmu sawn. Asina’n, cutiih hna tuan khawmnakah tih-awknak le tlawn-awknak um lo in, mutual respect ih hna tuan ding hi ICA in a ti thupi zet.\nCT : ICA sungtel upa pawl hi zozo an si timi le ziangtivek background an nei timi mipi in thei an cak zet ih sim sian a si maw?\nSNL: ICA ih kan hotu dang pawl cu tu hlanpiin kan Chinmi hrangah mah ti thei tawk rak zuam ringringtu pawl an si. Tu ih an umnak khua le ram cio ah hna-ngam le daite in an nufa le sungkhat pawl thawn um theimi an si lai ah tuvekin kan Chinmi hrang zuam duhnak an neihmi cu ka lung awi zet ih, a theitu dang pawl khalin, in lung awi pi ve cio ding tiin ka zum.\nCT : ICA hmailam hmalak dan ding teh ziangvek a si pei, mipi tel duh pawl teh an tel thei dan a um pei maw?\nSNL: Chinmi pawl kan ruahnak kan hmuh-awk thei ding le kan lung rual thei ding hi a thupi zet tiin kan ruat ruangah, Laitlang, Kawlram le ram dangdang ih a ummi kan Chinmi pawl kan biak rero laifang a si. Mi a tam thei tawp kan biak thei a si le hnatuan tlang dan khal a olsam deuh ding tiin kan zum. ICA ah sungtel sinak in siseh, tikcu, sumpai le ruahnak peknak in siseh, tel theih ringring a si.\nCT : District thu ah Chin mi pawl in kan buaicelcel ih thil umtu dan ding in sim thei pei maw?\nSNL: District um ciami thleng duhnak a um a si le tikcu rei deuh sung thin sau deuhin relkhawm nak um hmaisa ta seh la a tha zet ding. Vote thlak ih relcat lohli hnak in, lungkimtlaangnak (consensus) in relcat thei seh la a tha zet ding.\nCT : Chin mi pawl lungrual teih ke kan kar theinak ding ah ziangsi a thu pi bik?\nSNL: Peng khat le peng khat siseh, hnam khat le hnam khat siseh, neh-awk tumnak le uk-awk tumnak um lo in, pakhat le pakhat upat-awknak (mutual respect) thawn bangrep vekih kan zoh awk a si le kan lung a rual thei deuh dingih, kan duhdaw aw thei deuh ding tiin ka zum.\nCT : Zomi-Tedim pawl in CNF a duh in an duh lo lawlaw si khawh Chin-Falam kan din hmun ? ICA in teh ziangtivek himi thuah hmalak tummi a um maw?\nSNL : CNF cu Falam pacang tha pawlih rak dinmi a siih, tu ah kan unau Haka lam pawlin administration tuahin a feh reromi underground political party a si ko. Thil tha a tuahmi an um vekin, thil tha lo a tuah ngahmi khal an um ve. Duhtu an um dingih, duh lotu tla an um ve ding. Falam mi hrek khat CNF ih a teltu cu bulpak in an tel a siih an mah an thu a si ve ko. CNF parih thin natnak a neitu Falam mi tampi an um timi khal ka thei.\nICA khal Falam pengmi pawlin ziang peng ram hman thleidannak um lo in Chin mipi hrangih dinmi a si ko. Chinram le mipi hrangah Chinmi zate’n lung khat in ziang ti’n hna kan tuan tlang thei ding tiih a tawlrel rerotu Pawlkom a si. First step cu kan thok rero zo. Ziang vek political affiliation an nei khal a si le, Chinram le Chin mipi thawn pehparnak ah cun kan awthluk a danawk hmanah choir hlarem bangih aw mawi zetih hla kan sak thei ding hi ICA ih sunmang a si.\nCT : CNF ceasefire tuah mihin Chin mipi thathnemnak lam maw, lungrual lo nak lam ah in feh pi?\nSNL: Chin ram ah daihnak a thlengmi cu mipi hrangah thil tha a si. CNF ruangah si lo in, Chin mi pawl kan hmuh sual awknak le kan lung rual lo nak cu a um cia ve ko. Hmuh sual awk nak le lung rual lo nak a suak bet vivo lo nak dingah CNF in an mah duhtu lawngih thu lawng lakih fehpi si lo in, midangdangih ruahnak an lak thiam tla a tul ding. Mipi ron phah le lang-fiang (transparent) zet ih hna an tuan thiam tla a tul ding.\nCT : Ramsung um Chin mi pawl ih kan tuanvo le ramleng um Chin mipawl ih kan tuanvo tumbik miangmo hi ziang a si?\nNi Lilian's Family\nSNL: Ram sung um pawl in ram dang le miphun dang pawlih um dan le hna tuan dan an thei mal deuh men ding. Ram leng um pawl in ram sung thil cangmi kan thei mal deuh men ding. Kan theihmi le kan cahnak kom ih, hna kan tuantlang thei ding a thupi zet.\nCT : Chin mi pawl ih kan mamawh bikmi ziang a si pei?\nSNL: Lung rualnak le duhdawtnak.\nCT : Chin mi pawl hnen ah thucah duhmi?\nSNL: Tu in kan zuam thok a si le tui hnu ziang tluk rei ah si maw a rah kan hmu vivo ding. Tui hnu kum reipi hrang le kan fa le pawl san hrang tiang ruat in thinsau le taimak suah in kan zuam tlang pei uh ti ah ka lo sawm duh.\nCun, kan fim, kan thiam ti ruangah tuvekin hna kan tuan tummi si lo in, Pathian ih in pekmi kan theihnak le kan fimnak umsun tete hmangin kan tuah theimi kan zuam tummi a siih, lamzin a phunphunin in bawm cio hram dingah tla kan lo dil.\nCT : A lo pehtlaih duhtu hrangah pehtlaih thei dan ding a um pei maw?\nSNL: ICA email chinaffairs@yahoo.com ah siseh, bulpak email: snilian@yahoo.com ah siseh, pehtlaihnak in nei cio dingah ka lo sawm. ICA website www.chinaffairs.org tla rak leng dingah ka lo sawm.\nCT : Man lo zet cing khalin can in pekmi parah lungawinak simcawk lo kan nei a si.\nSNL: Kei khal ka lung awi zet. Pathian in nan hna tuannak le thil nan tuahnak zing kimah thlawsuah lo pek vivo hram seh.\nTtha tuk..ICA cak sinsin hram..Pathian in lamlo hruai hram seh!!!\nSim felfai riai! ICA President cu Jeep driver tla a rak tuandah mawsi:)?\nPathian lamhruainak in ICA cak vivo hramseh!\nLen Tlang says:\non June 20, 2012 at 2:35 am\nICA cak sin seh! Chinland Today tthangbet sin seh! Chinworld khal CNF pawl lawnglawng interview lo in Pawlkom dang tla interview tuah hna thiam ve seh…\nA Mawi Sinsin Ding Chin ram.\nNo Than Kap says:\nPu Ni in tawi famkim ten hmuhdan dik le tha zetzet a sim. A tha!\non June 20, 2012 at 6:13 am\nDavid , U Nilian thuhla na rak sut ih lungawi tuk lawlaw.\nICA caksin in kan miphun hrangah zuam sinsin sehlaw.\non June 20, 2012 at 1:14 pm\nICA in a tumtah vekin lungrual nak suah pi hram seh law,,\non June 21, 2012 at 1:23 am\nThusuhnak le lehnak a feh tluang nasa.\nThang Tin Sum says:\non June 21, 2012 at 9:16 am\nSan San pa, ( Ni Lian)\nSi rori. Lungrualnak le duhdawtnak kan ttul tuk.\nHealing process tuah in remdaihnak kan Chin ram ah lengter theitu si hram uh tiah thlaza ka lo cam sak.\non June 21, 2012 at 1:39 pm\nDunglam ihsin thlacamnak thawn le ti theinak phunkim thawn bawm vivo uh si\nSalai Kawl Lian says:\non June 23, 2012 at 11:32 pm\nU Nilian@ San San pa thawi hmai tawnawknak cu siar a manhla zet ual! Zohthimtlak zet asiih a nun lamtluan ihsin ram le miphun a duhdawt zia le cumi hrangih tui ni tiang khalih kekarih a can a pek theimi, neih sumpai tam zet liamih a tuan hruthro mi pawl hi IT santhar Chin mino pawlin the ziangtin ka saglet ve hai pei.\nSalai Tho Tho….na titha rohha….\nSuiThan Hrang says:\non June 26, 2012 at 3:10 pm\nPathian in thlawsuah seh\nPathian hrang ah le kan mi phun hrang ah hruai tu tha si ding in thlaw suah rel cawk lo in lo pek hram seh.Amen\nAcozah Thang says:\non June 27, 2012 at 1:01 pm\n1988 – 1995 kar lak pawl i ti lungleng ter thluh, Salai Ni Lian Na rual Pa Sang ( U Khuang Lam ih Fa Pa) thu hla tla kan thei lo nak a rei. Na tumtah a tha tuk, ICA Pathian in lam a lo hruai sin hram seh law.\non July 6, 2012 at 8:37 pm\nPu Ni Lian hmaitawn\nSiar a va manhla dupdo ve. ICA Chin mipi run hruai dupdo law.\nThlacam ka lo campi.\nS. Ginzalian Ngaihte says:\non August 18, 2012 at 10:10 am\nI’m very grateful to God for locating my long lost friend Sir NL (Lililian) after 20 years or so.I have been searching his whereabouts, and when I could not find him for a long search I even thought that he is no more with us in this world. I’m one of his colleagues in Hermon English School, Bungmual, Churachandpur, Manipur, India. I shall be very thankful to any one who could tell me his contact no. as well as his email Id.\nName: S. Ginzalian Ngaihte\nNew Lamka, Churachandpur-795128, Manipur, India.\nMy Mobile No.+919862199007\nNimrod Bte says:\non October 22, 2012 at 7:50 am\nPu Ni Li Lian na ngan tha tuk, siar a nuam vutvo na sa.ICA pawl nan cang vai nakah Pathian in lo um pi hram seh! Mipi lam in khal,lo bawm theinak lam a um le, kan tang vualvo lo kem.


Nikhua In Tahsaktu U Tun Lwin Ih Thuanthu Tawi – Free Chinland\nNovember 5, 2019 Salai Ro Ling ARTICLES, Burma News, Thu Thar 0\nKawlram mipi in duhdaw ih ziang tik lai khalih nikhua umtu dan ding, a thei tawk le thiam tawk ih in tah sak ring ring tu, ralrinnak in pe theutu Dr Tun Lwin in in thihsan mai hi, a nufa pawl lawng si loin, Kawlram pumpi hin kan ui zet ko ding. A thuhla mal lai, a mah thlahnak ah kan hun ngan sawng ve.\nDr Tun Lwin hi nikhua tahnak zungah Former Director-General tuanvo latu a rak si. Cozah hna a tuan nawn lo hnu khalah journal, internet le media hmangin ram pi hrang ih nikhua in sim thei ring ringtu, kan ram in mithiam kan neihmi pakhat a si.\n1948 kumah Sagaing Division, Ngan Zun myone, Ka-la khua ah a suak. A pa hi U Thein Maung a si ih, a nui hmin cu Daw Aye Kyi a si. Unau 2 lakah a nih hi a upa sawn a si.\n1964 kumah Laphung tlawng insin High School a ong ih, Kawlram pumpi ah Mathematics subject in thiam hleice (gold medal) a rak ngah.\n1965 kumah Mandalay BEHS No 4 tlawng ihsin phun hra a ong. Kum 17 a si lai ihsin Mandalay ih nikhua tah nak zungah cazi a rak tuan thok. Cu cing cun Mandalay ih tlawng an phuan bet mi, zan ca zirnak a kai peh ih all subjects ah distinction a ngah.\n1971 kumah B Sc, all subjects ah distinction hmuin a ong la la. Mithiam hleice a si ti theiin Mandalay University cun tlawng ih tuan dingin a sawm nain tuan loin nikhua tahnak lamah cun a tuan sawn.\n1973 kumah USA, Florida ah fim zir dingin thlah a si ih, 1975 kumah nikhua tahnak lam ih thiam hleice, B Sc (nikhua tahnak lam) degree a va la. Cui hnu 1987 kumah a va zir bet sal.\n1989 kumah Florida ih a tlawng kainak cun Doctor degree (nikhua tahnak lam) an rak pe ih, cui hleiah Professor sinak kum thum sung zir theinak, US ih tlawng in an rak pe.\nRangoon University ah kum 4 sung a peh hnu ah Ph D a ong ih, 2008 kumah Doctoral a theh. 2009 March 20 ah Yangon University in a vei khatnak ih an pek mi Physics subject ih mithiam sunloihnak a rak dawng.\n2006 kum ah Kawlram nikhua tahnak zung ah permanent member a si. 2007 kum ah Asia ram pumpi huap ih leilung siatnak kilvennak lam Council ah Kawlram ih Chairman hna a kai. 1980 kum ihsin a pinsin tiang Kawlram nikhua tahnak ih tuanvo latu le thu thantu bik a si.\n2008 kum, Nargis thlipi ra thleng ding khal kha U Tun Lwin hin a rak tah dik bik. A rel vekin Kawlram in siatnak nasa tuk kan tong thei so khaw, tiah cozah hnenah a rak rel rero nan, cozah lam hin duh vekin tan an la thei lo. Cozah a daithlan tuk hnu cun Kwlram mi senpi hin U Tun Lwin hi nikhua sim thantu bikah an ruat.\nHi vek mithiam hleice a si ruangah cozah kha hin a zoh men men ce lo. 1980 kum ihsin a thih tiangah thla tin ih nikhua umdan ding thu thantu hna a tuan ter ring ring. Kawlram lawng si loin Asia ram dang dangin an ri san zet mi a si ih, a hnatuan le tuanvo an pekmi pawl hi rel cawk loin a tam.\nKawlram mi senpi in kan duhdawt zet mi le, a hleicein nikhua thawi pehparaw poh poh cu a kam suak kan rak bawh ring ring mi, U Tun Lwin cun a ihkhun par ih a sungte le doctor pawlin an thlop rero tiang khalah kan ram nikhaw um dan le mi senpi tuanvo, thil tul le theih tul pawl, mipi zawn ruatin a tawlrel rero. 2019 October 4, zan lam 6 hrawngah, Grand Hanthar Hospital ah, a nupi fanau pawl le a duhdawt zetmi Kawlram mipi pawl in tan ta.\nHi vekih mithiam hleice, ram mipi duhdawtu kan nei nawn lo hi Kawlram hrangah cun riah a sia ih a ui um zet.


Pathian:Remruat asi Donald Trump a tlak mihi’A ruang cu. – Onlinenungak\nPathian:Remruat asi Donald Trump a tlak mihi’A ruang cu.\nTuzan cu US politics kong rel le Dalai Lama live biachim zoh in caan ka hmang.Dalai Lama nih a chimmi chung in ichingchiah awk ah ka ruahmi cu:\nTrump nih US Supreme Court ah judges 3 bakte a thim hna. Cucaah, ka ruahmi cu 2016 ah teinak a hmuh hi, US Supreme Court ah Conservative judges thimtu ding ah Pathian nih a remruatmi a si kho i, 2020 election ah a sungh tthan hi US le vawleipi caah Pathian remruat thiammi a si ko lai ka ti


Tisa mi in Thlarau mi ah - Chinland Today Media\nMay 11, 2012 1:38 am·0 comments\nCuih a thuthup cu hi bangtuk in a si: Thuthangtha a um ruangah Gentile mi khal Judah mi thawn Pathian ih thluasuah cotu an si ve thlang; pumkhat sungih a telmi an si ih Khrih Jesuh thawngin Pathian thukamnak sungah covo an nei a si. – Efesa 3:6\nBible Siar Ding: 1 Korin 15:41-55\nPathian hnenah lungawithu ka sim, ziangahtile kan sungah a sunglawimi nun thlengh awknak a umter, a tlusiami kan lei tisa nunhlun kha a laak ih vanlam nunthar sungah in hruai lut ruangah. Zaangfahnak ih a khatmi Pathian in i hmu, i thei; ih ka kiangnai ah i umpi ringring. Amah cu kan parih in khuhtu a si ruangah a thiltitheinak, a sunlawinak le a cem thei lomi lungawinak in tuni ah kan nunnak a cangvaiter a si. Pathian cu a fanu le a fapa pawl in thinlung thiang te’n Amah rinsan ih an um a hmuh hnakin ziangmi in so a lung a awiter thei nawn ding (Luka 8:35). A thusimmi ngaitu, an mit le an hna a thong ringring ih a saannak hmunih umtu pawl parah Bawipa cu a lung a awi.\nTuni ah Gentile mi pawl cu a hlawnthil mankhung sunlawinak sungah hruailut an si zo timi ahlan hnakih kan theihthuk vingvo asile sangvut tthabik thawn cawmmi an si ih a lungawinak tidai a in ngahtu an si ih duhdawtnak Pathian thawn an khah zia cu tahtthim thei rual khal a si lo.\nRinhlelh ding um loin, ziangtiklai caan khal ih khuaruahhar maksakbik cu sersiam caan ihsin atu Khrih cu minung pianhmang ih a rung suahnak tiangah a nasabik miangmo. Kumkhua nunnak cu kumkhua thihnak neh in minung nunnak sungah hna a ttuan timi hnakih a maksak sawnmi thu ziangsaw um nawn? Adam ih sinak kan kenmi kha in thlengh sak ih Khrih sungih sinak thar sungah in hruailutmi vancung Pathian ih sinak phuanlang awknak hnakih nasa sawnmi teh ziangso um nawn?\nMi zokhal in Adam ih cithlah sinak cu kan cosanng thei thluh, curuangah tuni ah vanlam nunnak ih phuanlangnak hmun kan sinak tla Pathian in famkimzet ih theih theinak in pe hram seh. A sunglawimi nunnak kan sungah a ret asile kan nunnak a thlengh aw ding, Pathian ih huham a phuanglang aw dingih kan mizia tla a thlengh aw ding. Pathian ih sinak le a sunlawinak ih dingfelnak cu kan minung sinak sung ihsin a phuanglang ding. Vancungram cu kan sungah a lang dingih mithiang pawl hmunkhat ah an khawm aw ding. Bawipa ih mit-hmai cu a tleu dingih Pa ih sunlawinak cu kan sungah a um ding. Aw, cuti’n vanlam nunnak ih thawthawtmi cun kan nunnak a cangvaiter dingih kan thinlung phurnak in Amah hnen feh ding tla kan timlam aw cia thei ding.\nLei khawvel tisa nun cawn cu hloralnak, asinan nun thlengh awknak cu hlawknak.


A Rualnu Thi Zo In A Phone Ṭheu – Meifar\nA Rualnu Thi Zo In A Phone Ṭheu\nDecember 19, 2021 admin Leitlun 0\nDot Chianni timi nu in a thilton cu Reddit ah hitin a tarlang: “Ka rualnu hi misual in an rok ih an that, a thuhla hi zingzoi rero lai a si ih a ruak khal siizung ah an zohdik.\nTualthattu khal palik pawlin an kai ih thawnginn sungah an khum zo, ka rualnu ih phone cu zohman in an hmang nawn lo ih a battery lasuak in an ret ṭha. Zan khat cu ka itthat laiah phone call ara lut thutthi ih number ka zoh cu ka rualnu ih phone number a si ruangah ka lau tuk!\nA pasal in a phone number hmangin in call tla a si thei tin ka vun kai cu zohman an ṭong lo ih thawthaw awn hut’ho ka thei ih ka ṭih tuk ah phone cu ka off lohli.\nCumi hnuah call ara lut lala ih ka rualnu ih number thotho a si, ka kaisal ih ka rualnu ih aw ciahciah in “In bawm aw” a ti hnuah a off, zingkhua a vang veten a pasal cu ka phone lohli ih a pasal khalin zan ah a nupi hnen ihsin phone call a dawng thu in sim.\nA phone an ret ṭha mi an va zoh ih a sungah battery khal aum lo, call biaknak sulhnu khal zianghman aum lo cu kan mangbang tuk. Cumi hnu khalah phone call hi kan dawng ṭheu, asinan a ruak kan vuiliam hnu ihsin cun ziang thawmvang khal kan thei nawn lo, phone call khal aum nawn lo” a ti.\nHpakan Leimin Ah Mi 10 Hrawng An Thi


China in Face Mask hmangin US mipi tibuai lala, Cozah in simfiahnak nei | Falam Online Media\nChina in Face Mask hmangin US mipi tibuai lala, Cozah in simfiahnak nei\nAugust 14, 2020 August 14, 2020 Ni Hnem Sung\t0 Comments\nKan dung thla ah US ramsung hmun tamzet ah China address ngan aw mi thilcii phunphun an dong ih, tu ahcun hmuh ding a um tuk lem nawnlo an ti lai fang ah address ngan famkim lomi hmaikhuh (mask) an dong thok lala.\nHmaikhuh dongtu pawl cun an cah lomi thilri, an address ah a thleng ruangah an mang a bang zet.\nCuih hmaikhuh bawm ahcun a dongtui` personal information (hmin, phone number tvp) a nganaw ṭhepṭhep nan kuatkirsaal nakding address a nganaw famkimlo ruangah a dongtu pawl an buai zet.\nHmaikhuh dong vetu Florida ih um, mi pakhat cun, “ka hmu veten ka zoh hliah ih ka inn address le personal information pawl khal a nganaw ṭhepṭhep. Ka ong ngam fawn si lo. Inn ah ret ding le ka duh lo. China, Shanghai ti lawng in an ngan ih kuatkirsaal nakding address le an ngan lo ih a buai thlak tuk” ti`n local news station WFLA hnen ah a sim.\nKan dung thla lam ihsin China address nganawmi parcel dongtu an tam zo ruangah US cozah lamin zingzoinak an rak nei zo ih, Cuih zingzoi nakih hmuhsuahmi ahcun “brushing scam” bumawknak phunkhat a si ti`n an ngan.\nZingzoinak ih telvetu Better Businees Bureau ṭuanvonei pakhat cun “ramdang Company pawl ih mi bum nak phunkhat a si. hivek ih an hman bik cu a zaang mi le man ol dueh mi pingpong, zunghruk, ṭhi, thlaicii, hmaikhuh tvp an hmang.”\n“A tlangpin cu online (FB, Twitter, Insta, Amazon profile tvp) ih an hawl hmu mi address pawl ah an kuat ṭheu. An duh san bik cu company hmin khaisang duh ruang bik ah a si. An lo kuat hnu ah nan mah ngan mi vekin company product ṭhat zia review an ngan ih, an ngan mi cu nan hmin le address lang terin an company quality khaisang nakah an hmang.” a ti.\nHimi thu ah, Federal Trade Commission khal in thuthannak a nei ih “China address ngan aw mi, na cah lo mi parcel na dong pang cun online dawrawknak ih na hmang mi account password hmuahhmuah thleng danglam thluh aw” ti`n mipi hnen ah ralring dingin a sim a si.\n← Insein Thawnginn in David Lah a Luat zo\nNi 8 sung a hawl hnu ah Ui Fim in Nauhak kum 2 mi Ruak Sar Suak →


Mino Pakhat Cu Ralhrang Pawlin A Mit Ah An Kap Ih A Nunnak A Liam – Meifar\nMino Pakhat Cu Ralhrang Pawlin A Mit Ah An Kap Ih A Nunnak A Liam\nDecember 6, 2021 admin Myanmar 0\nSagaing Division, Kanbalu Township, Tin Ngot Gyi khua kiangah ralhrang pawlin mino pakhat an kap that. Tlangval Ko Hnin Aung cu ralhrang pawl dodalnak ah a tel ṭheu, amah hi All Burma Federation of Students’ Unions sungṭuan hlun a si.\nDecember 3, 2021 ah ralhrang pawlin an kap ih a mit le awm ah an kap ngah ih a hmun ah a thi cih. Tualsung mi pakhat ah, “Kant Balu siizung ihsin a ruak hi an rung phur, tualsung mibawmtu pawlkom in an rung phur. Thaisun ah kan urkang ding.\nTin Ngot Gyi khua kiangah ralhrang le Pyu Saw Htee 30 hrawng an duty ih check-up nak an nei. Ko Hnin Aung ih bike mawng lai cu an rak dingter ih a ding lo ruangah an kap tin thuthang kan thei” a ti. All Burma Federation of Students’ Unions khalin an riahsiatnak an tarlang ih miralṭha tin upatnak an pe.\nPDF Pawl Thawn Nan Pehtlaihaw Tin Fala Kum 21 Mi An Kai\nKum 5 Sung An Thlunaw Zo Ih A Cemnak Ah Fala Sawn In Neihawk Sawm


Phungyi (Metila) Cu Kum 3 Sung A Hlo Zo – Meifar\nPhungyi (Metila) Cu Kum 3 Sung A Hlo Zo\nShan State, Mongkaing Township, Loi Khun khua ih um fala kum 21 mi Aye Nang cu metila ah a lut hnuah a hlo. Nay Pyi Daw khawpi ah metila lut dingin ava feh ih 2019 kum ihsin a hlo.\nTuini tiang a innsang pawlin an pehtlaih thei nawn lo ruangah an harsa zet. An khuami in “A nulepa in an fanu a hlo ruangah an tlawnginn ah an va feh ih thuhla an sut. Tlawnginn lamin Namhsan khua ih a rualpi a thlun an rak ti” thu a rel.\nAye Nang cu metila a zir rero ih tlawng an cawlh caan ah tlawnginn dangih tlawngkai a rualpi cu a thlun thup ih a tlan. Cumi hnu ihsin a innsang pawlin an pehtlaih thei nawn lo, a rualpi khal zo a si ti an theifiang lo ih an pehtlaih thei cuang lo.\nAn tlawnginn lamin “Tlawnginn ihsin a suah lai khal saya pawlin an hmu lo. CCTV arak um hrih lo ruangah ziangtik ah a tlansuak ti khal kan theithei lo, zanlai ah tla a si thei. Saya pawlin an khua a thleng zo ding ti an rak zum, saya pawlin lamzin an theih lo ruangah an hawl nawn lo” a ti.\nRalkap In Mipi Kilhimtu Sakhan An Va Nuai Ṭum Ah A Thi\nChin Ram Ah Tualthatnak Rapthlak Zet A Thleng, Hringtu A Pa A That


Fala 35 A Nei Ih A Bumkual Rero Ruangah An Kai – Meifar\nJapan, Osaka khawpi ih um tlangval kum 39 mi Takashi Miyagawa in veikhat ah fala 35 rori anei ih a bumkual rero ruangah an kai. A fala pawlin midang thawn a kop tlang ti hi an rak thei lo lawk, amah hi company pakhat ih thil zuar a si.\nFala tam sawn cu a thil zuarnak ihsin an theiaw thok, fala 35 rori anei ih a suahcam birthday cu diklo thluh in a sim thei. A fala pawlin a birthday ah sumpai le thil mankhung zetzet an pe ṭheu. Duhdawt ngaingai vekin aum ih fala pawlin an theithiam lo, innsang din tlang khal an rak tum man.\nA fala pawl hnen ihsin $1,000 zat sumpui le thil mankhung zetzet pawl a bum zo. Asinan, thilsual cu thuh rei a theih lo vekin a fala ṭhenkhat in an theisuak ih police hnenah an report. Fala paziat anei ti an zingzoi vivo ih an zaten an kokhawm.\nA suahcam ngaingai cu November 13 a si, fala kum 35 mi in “Ka hnen ahcun February 22 khi a birthday in in sim” a ti. Pakhat hnenah April, a dang hnenah July tin a bumkual vivo. Cutin a suahcam ah laksawng an pe ṭheu.\nOnline mipi pawlin mak an ti zet ih “Ziangtin fala 35 rori na bum tlu thei, pakhat neih hman kan buai rero si. Nikhat ah pakhat tong khal awla thlakhat sungah na tong thluh thei cuang lo ding. Thilzuar cu na thiam zet ding si hi, na rapthlak tuk nan ka lo thik” tin a phunphun in an comment celcel.